marsh-mellow/assamese_wikipedia huggingface dataset:
জাইৰা ৱাছিম (; জন্ম: ২৩ অক্টোবৰ ২০০০) এগৰাকী ভাৰতীয় প্ৰাক্তন অভিনেত্ৰী, যিয়ে হিন্দী ছবিত কাম কৰিছিল ফিল্মফেয়াৰ বঁটা আৰু ৰাষ্ট্ৰীয় চলচ্চিত্ৰ বঁটাকে ধৰি বহুতো প্ৰশংসা লাভ কৰা ৱাছিমক ২০১৭ চনত প্ৰধানমন্ত্ৰী ৰাষ্ট্ৰীয় বাল পুৰস্কাৰেৰে সন্মানিত কৰা হয় পূৰ্বতে ব্যতিক্ৰমী কৃতিত্বৰ বাবে দিয়া এই বঁটাৰ নাম ৰাষ্ট্ৰীয় শিশু বঁটা আছিল
 শৈশৱ জীৱন 
২০০০ চনৰ ২৩ অক্টোবৰত ভাৰতৰ জম্মু আৰু কাশ্মীৰৰ শ্ৰীনগৰৰ ডাউনটাউন চুবুৰীত পিতৃ-মাতৃ জাহিদ আৰু জৰ্কা ৱাছিমৰ ঘৰত কাশ্মীৰী মুছলমান পৰিয়ালত জন্মগ্ৰহণ কৰিছিল ৱাছিমে দেউতাকে শ্ৰীনগৰৰ জে এণ্ড কে বেংকত এক্সিকিউটিভ মেনেজাৰ হিচাপে কাম কৰিছিল আৰু মাক এগৰাকী শিক্ষয়িত্ৰীশ্ৰীনগৰৰ সোণোৱাৰৰ ছেইণ্ট পলছ ইণ্টাৰনেশ্যনেল একাডেমীৰ পৰা দশম শ্ৰেণী সম্পূৰ্ণ কৰিছিল 
কৰ্মজীৱন
জীৱনীমূলক ক্ৰীড়া ছবি দংগলত (২০১৬) এগৰাকী যুৱতী গীতা ফগাটৰ চৰিত্ৰত অভিনয় কৰি ৱাছিমে চলচ্চিত্ৰত আত্মপ্ৰকাশ কৰে, যিখন ছবিয়ে বিশ্বজুৰি ২,০০০ কোটি টকাতকৈও (৩০ কোটি ডলাৰ) অধিক উপাৰ্জন কৰি অন্যতম সৰ্বাধিক উপাৰ্জনকাৰী ভাৰতীয় ছবি হিচাপে স্থান পাইছিল ইয়াৰ পিছত তেওঁ সংগীতিক নাট্যধৰ্মী ছবি ছিক্ৰেট ছুপাৰষ্টাৰত (২০১৭) এগৰাকী উচ্চাকাংক্ষী গায়িকাৰ চৰিত্ৰত অভিনয় কৰে এইখনো অন্যতম সৰ্বাধিক উপাৰ্জন কৰা নায়িকা কেন্দ্ৰিক ভাৰতীয় ছবি হিচাপে পৰিগণিত হয় দুয়ো ছবিকে আমিৰ খান প্ৰডাকচনে প্ৰযোজনা কৰিছিল ইয়াৰ প্ৰথমখন দংগল অভিনয় কৰি ৱাছিমে শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা আৰু পিছৰখন ছিক্ৰেট ছুপাৰষ্টাৰত অভিনয় কৰি শ্ৰেষ্ঠ অভিনেত্ৰী (সমালোচক) ফিল্মফেয়াৰ বঁটা পাবলৈ সক্ষম হৈছিল তেওঁৰ শেষ চলচ্চিত্ৰ অভিনয় আছিল দ্য স্কাই ইজ পিংক (২০১৯), যত তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে মনোনয়ন লাভ কৰিছিল

২০১৯ চনত ৱাছিমে চলচ্চিত্ৰ জগতৰ পৰা অৱসৰ লোৱাৰ কথা ঘোষণা কৰে

তথ্য সংগ্ৰহ

বাহ্যিক সংযোগ
 
 
 

শ্ৰেণী:হিন্দী চলচ্চিত্ৰৰ অভিনেত্ৰী 
 শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:ইছলাম ধৰ্ম
জাকাত ( , "যিটোয়ে পৰিশুদ্ধ কৰে", আৰু , "সম্পদৰ জাকাত") হ'ল  ইছলাম ধৰ্মৰ পঞ্চস্তম্ভৰ এটা প্ৰত্যেক স্বাধীন, পূৰ্ণবয়স্ক মুছলিম নৰ-নাৰীক প্ৰতি বছৰে স্বীয় আয় আৰু সম্পত্তিৰ এটা নিৰ্দিষ্ট অংশ, যদি সেয়া ইছলামী শ্বৰীয়ত নিৰ্ধাৰিত সীমা (নিছাব পৰিমাণ) অতিক্ৰম কৰে তেন্তে, গৰীব-দুঃস্থদৰ মাজত বিতৰণৰ নিয়মক জাকাত বুলা হয় সাধাৰণতে নিৰ্ধাৰিত সীমাতিক্ৰমকাৰী সম্পত্তিৰ ২.৫ শতাংশ (২.৫) বা (১৪০).    , ,      ,  . 479-481 অংশ বছৰৰ শেষত বিতৰণ কৰিবলগীয়া হয় ইছলামৰ পঞ্চস্তম্ভৰ মাজত হজ্জ আৰু জাকাতেই একমাত্ৰ চৰ্তসাপেক্ষ যে, সেয়া সম্পদশালীসকলৰ বাবে ফৰজ বা আৱশ্যিক হয় উল্লেখ্য, নিছাব পৰিমাণ হ'লেই জাকাত কোনো ব্যক্তিৰ উপৰত ওয়াজিব হয় আৰু তেতিয়া তাৰ উপৰত 'জাকাত' নাম ফৰজ হৈ পৰে পৱিত্ৰ ধৰ্মগ্ৰন্থ আল কোৰআনত "জাকাত" শব্দৰ উল্লেখ আহিছে ৩২ বাৰ কোৰআনত নামাজৰ পাছতেই আটাইতকৈ বেছি গুৰুত্বপূৰ্ণ বিষয় হিচাপে উল্লেখ আছে জাকাতৰ

 জাকাতৰ চৰ্তসমূহ 

 জাকাত বণ্টনৰ খাতসমূহ	

 জাকাত গণনাৰ নিয়ম 

 জাকাত প্ৰদানৰ নিয়ম 	

 জাকাতমুক্ত সম্পদ	

 পাদটীকা 

 তথ্যসূত্ৰ
জাকাৰ্টা  হৈছে ইণ্ডোনেছিয়াৰ ৰাজধানী তথা বৃহত্তম চহৰ, (যদিও জাকাৰ্টা নিজে এখন প্ৰদেশ) আৰু বিশ্বৰ এখন লেখত ল'বলগীয়া জনবহুল নগৰ অঞ্চল 

জাভাৰ দক্ষিণ-পশ্চিম উপকূলত অৱস্থিত, জাকাৰ্টা হৈছে দেশৰ অৰ্থনৈতিক, সাংস্কৃতিক আৰু ৰাজনৈতিক কেন্দ্ৰস্বৰূপ ২০১২ চনৰ ডিচেম্বৰত ইয়াৰ জনসংখ্যা আছিল ৯৭,৬১,৪০৭ জন ই হৈছে ইণ্ডোনেছিয়া আৰু দক্ষিণ-পূৱ এছিয়াৰ সৰ্বাধিক জনবহুল নগৰৰ অন্যতম জাব'ডেটাবেক (জাকাৰ্টা, ব'গৰ, ডেপ'ক, টাংগাৰাং আৰু বেকাছি নামৰ সন্মিলিত ৰূপ) বলি জনাজাত, দেশৰ চৰকাৰী নগৰ অঞ্চল হৈছে পৃথিৱাৰ ভিতৰত দ্বিতীয় বৃহত্তম অঞ্চল 

চতুৰ্থ শতাব্দীত প্ৰতিষ্ঠিত এই নগৰখন, ছুন্দা সাম্ৰাজ্যৰ গুৰুত্বপূৰ্ণ ব্যৱসায়িক বন্দৰলৈ পৰিণত হয় ই ডিউট্ছ ইষ্ট ইন্দিছৰ ডে ফেক্ট' ৰাজধানী আছিল (সেই সময়ত বেটাভিয়া বুলি জনাজাত আছিল) ১৯৪৫ চনত ইন্দুনেছিয়াই স্বাধীনতা লাভ কৰাৰে পৰা বৰ্তমানলৈকে ই দেশখনৰ ৰাজধানী হৈ আছে বৰ্তমান নগৰখনে দক্ষিণ-পূব এচিয় ৰাষ্ট্ৰসমূহৰ সংগঠন () সচিবালয়তো স্থান লাভ কৰিছে 

২০০৮ গ্ল'বেলাইজেশ্বন আৰু ৱৰ্ল্ড চিটিজ ষ্টাডি গ্ৰুপ এণ্ড নেটৱৰ্ক () অনুসন্ধানত নগৰখনক গোলকীয় নগৰৰ তালিকাত স্থান দিয়া হৈছিল ব্ৰ'কিং ইনষ্টিটিউটৰ এক সমীক্ষা মতে, ২০১১ চনত জাকাৰ্টাৰ অৰ্থনৈতিক বিকাশ পৃথিৱীৰ ২০০খন বৃহৎ চহৰৰ ভিতৰত সপ্তদশ স্থানত আছিল, ২০০৭ চনত জাকাৰ্টাৰ এই স্থান আছিল ১৭১ তম বৰ্তমান কুৱালালামপুৰ, বেইজিং আৰু বেংককতকৈ নগৰখন অধিক দ্ৰুতভাৱে বিকশিত হৈছে

নাম আৰু জনশ্ৰুতি
জাকাৰ্টা হৈছে বহুকেইখন আৱাসস্থলী তথা নামৰ সৈতে মূল ভূখণ্ডৰ সামগ্ৰিক নাম: ছুন্দ কেলাপা (৩৯৭১৫২৭), জয়কৰ্তা (১৫২৭১৬১৯), বাটাভিয়া (১৬১৯১৯৪৯), দ্যাকাৰ্তা (১৯৪৯১৯৭২), আৰু জাকাৰ্টা (১৯৭২-বৰ্তমানলৈকে)

ইয়াৰ বৰ্তমান নামটো "জয়কৰ্তা" শব্দটোৰ পৰা আহৰণ কৰা হৈছে এই শব্দটোৰ মূল উৎস হৈছে পুৰণা জাভানীজ আৰু প্ৰধানতঃ সংস্কৃত ভাষা "জয়কৰ্তা"ৰ অৰ্থ হৈছে "বিজয় কাৰ্য", "সম্পূৰ্ণ কাৰ্য", বা "সম্পূৰ্ণ বিজয়" 

জাকাৰ্টাৰ উপনাম হৈছে দ্য বিগ ডুৰিয়ান, এই অঞ্চলত পোৱা একপ্ৰকাৰৰ স্থানীয় ফল, ইণ্ডোনেছিয়ান নিউয়ৰ্ক মহানগৰ (দ্য বিগ এপ্যল) হিচাপে তুলনা কৰিব পাৰি উপনিৱেশিক যুগত নগৰখনক "ক'নইংগিং ভান হেট অ'ষ্টেন'' (অৰিয়েণ্টৰ মহাৰাণী) বুলি কোৱা হৈছিল 
টোকা

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ৰাজধানী
শ্ৰেণী:ইণ্ডোনেছিয়া
জাকিয়া সোমন ()এগৰাকী ভাৰতীয় মহিলা অধিকাৰ কৰ্মী৷ তেওঁ ভাৰতীয় মুছলিম মহিলা আন্দোলন নামৰ বেচৰকাৰী মহিলা অধিকাৰ সংগঠনৰ প্ৰতিষ্ঠাপক
প্ৰাথমিক জীৱন আৰু কেৰিয়াৰ
জাকিয়া সোমনৰ গুজৰাটৰ আহমেদাবাদত জন্ম হৈছিল তেওঁ গুজৰাট বিশ্ববিদ্যালয়ত ইংৰাজী ভাষাত ব্যৱসায়িক যোগাযোগৰ বিশ্ববিদ্যালয়ৰ অধ্যাপিকা হিচাপে কাম কৰিছিল
সক্ৰিয়তা
জাকিয়াই মুছলমান মহিলাৰ অধিকাৰৰ পোষকতা কৰে শান্তি আৰু ন্যায়, ধৰ্মনিৰপেক্ষতা, মানৱ অধিকাৰ, সংখ্যালঘুৰ অধিকাৰ আদি বিষয়ত তেওঁ বহুলভাৱে কাম কৰিছে আৰু লিখিছে তেওঁ একচনএইডত শান্তি আৰু মানৱ নিৰাপত্তাৰ বিষয়বস্তুও স্থাপন আৰু নেতৃত্ব দিয়ে

তেওঁ দক্ষিণ এছিয়ান এলায়েন্স ফৰ পভাৰ্টি এৰেডিকেচন ()ৰ সদস্য চাকৰি এৰি সংখ্যালঘুৰ অধিকাৰৰ বাবে কাম আৰম্ভ কৰাৰ আগতে গুজৰাটত বিশ্ববিদ্যালয়ৰ অধ্যাপিকা আছিল তেখেত চেণ্টাৰ ফৰ পিছ ষ্টাডিজৰ প্ৰতিষ্ঠাপক, যিয়ে শান্তি আৰু সহনশীলতাৰ বাবে জ্ঞান সক্ৰিয়তাত জড়িত

জাকিয়াই ভাৰতীয় উচ্চতম ন্যায়ালয়ে দিয়া ৰায়ক সমৰ্থন জনাইছে যে মুছলমান মহিলাসকলে ফৌজদাৰী প্ৰক্ৰিয়া আইনৰ ১২৫ নং ধাৰাত বিবাহ বিচ্ছেদৰ পিছত ভৰণ-পোষণৰ অধিকাৰী ভাৰতীয় মুছলমানসকলৰ মাজত বহুবিবাহৰ বিৰুদ্ধে তেওঁ মাত মাতিছে আৰু কৈছে যে সেইটো কেৱল এটা নিৰ্দিষ্ট প্ৰসংগতহে অনুমোদিত আৰু আধুনিক যুগত বৈধ নহয়
তথ্যসূত্ৰ
জাকিয়া ৱাৰডাক () এগৰাকী আফগান স্থপতিবিদ, ৰাজনীতিবিদ আৰু ব্যৱসায়ী তেওঁ মুম্বাইত আফগানিস্তানৰ প্ৰথমগৰাকী মহিলা কনছুল জেনেৰেল হিচাপে কাৰ্যনিৰ্বাহ কৰিছিল ৱাৰডাকে অন্তৰ্ভুক্তি আৰু মহিলাৰ অধিকাৰৰ পোষকতা কৰে তাই কাবুলৰৱাৰডাকে ছ'চাইটি অৱ আফগান উইমেন ইন ইঞ্জিনিয়াৰিং এণ্ড কনষ্ট্ৰাকচনৰ সভানেত্ৰী হিচাপে কাৰ্যনিৰ্বাহ কৰি আহিছে ২০১৮ চনত তেওঁ আফগান সংসদীয় নিৰ্বাচনত এখন আসনৰ বাবে প্ৰতিদ্বন্দ্বিতা কৰে

বিমানবন্দৰ কৰ্তৃপক্ষই দেশলৈ প্ৰায় ২০ লাখ মূল্যৰ সোণ সৰবৰাহ কৰি থকা বুলি ধৰা পৰাৰ কিছুদিন পিছতে ২০২৪ চনৰ মে মাহত  ভাৰতত থকা আফগানিস্তানৰ শীৰ্ষ কূটনীতিবিদৰ পদৰ পৰা তেওঁ পদত্যাগ কৰিছিলখবৰ অনুসৰি এপ্ৰিল মাহত ডুবাইৰ পৰা অহাৰ সময়ত ৱাৰডাকক মুম্বাই বিমানবন্দৰত কৰ্তৃপক্ষই ৰখাইছিল৷ সেইসময়ত তেওঁ প্ৰায় ৫৫ পাউণ্ড সোণ কঢ়িয়াই আছিল কূটনৈতিক ৰক্ষাকৱচৰ বাবে তেওঁক গ্ৰেপ্তাৰ কৰা হোৱা নাছিল বুলি কোৱা হৈছে যদিও সোণ জব্দ কৰা হৈছিল

তথ্যসূত্ৰ
শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
জাকিৰ খান (১৯৬২৬৩  ১৯ অক্টোবৰ ২০১৯) বাংলাদেশৰ এগৰাকী চলচ্চিত্ৰ পৰিচালক আছিল তেওঁ মুঠ ১১ খন বাংলাদেশী চলচ্চিত্ৰৰ পৰিচালনা কৰিছিল ২০১৯ চনৰ ১৯ অক্টোবৰত তেওঁৰ মৃত্যু হয়৷ মৃত্যুৰ সময়ত তেওঁৰ বয়স আছিল ৫৬ বছৰ

নিৰ্বাচিত চলচ্চিত্ৰ তালিকা
 চাৰ অক্ষৰেৰ ভালোবাসা
 মনেৰ অজান্তে
 মন চুৰি
 ৰাঙামন

 তথ্যসংগ্ৰহ 

শ্ৰেণী:বাংলাদেশৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:মৃত ব্যক্তি
জাকিৰ আব্দুল কৰিম নাইক (, ; জন্ম: ১৮ অক্টোবৰ ১৯৬৫, মুম্বাই, ভাৰত) হ'ল এজন ভাৰতীয় ইছলামিক চিন্তাবিদ, ধৰ্ম প্ৰচাৰক, বক্তা আৰু লেখক; যিজনে ইছলাম আৰু তুলনামূলক ধৰ্মতত্ত্ব বিষয়ে কাম কৰে, . "           ".   . 18  2010.  7  2011. 7  2011., . "     ".    . 22  2010.  16  2011. 7  2011. তেখেত ইছলামিক ৰিচাৰ্ছ ফাউণ্ডেশ্যন নামৰ এটা অলাভজনক প্ৰতিষ্ঠানৰ প্ৰতিষ্ঠাতা যি পিচ টিভি নেটৱৰ্ক পৰিচালনা কৰে

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চিকিৎসাবিদ
শ্ৰেণী:ইছলামী ধৰ্মীয় গুৰু
জাকিৰ হুছেইন আল্লাৰাখা কুৰেছি (; ৯ মাৰ্চ ১৯৫১ - ১৫ ডিচেম্বৰ ২০২৪) এগৰাকী ভাৰতীয় তবলা বাদক, সুৰকাৰ, পাৰ্কাচনিষ্ট, সংগীত প্ৰযোজক আৰু চলচ্চিত্ৰ অভিনেতা তেওঁ তবলা বাদক আল্লা ৰাখাৰ জেষ্ঠ পুত্ৰতেওঁ সৰ্বকালৰ অন্যতম শ্ৰেষ্ঠ তবলাবাদক হিচাপে সৰ্বজনগৃহীত ভাৰতীয় শাস্ত্ৰীয় সংগীতক বিশ্ব দৰবাৰলৈ নিয়াৰ বাবে তেওঁক জনা যায়

তেওঁ ভাৰত চৰকাৰৰ দ্বাৰা ১৯৮৮ চনত পদ্মশ্ৰী, ২০০২ চনত পদ্মভূষণ আৰু ২০২৩ চনত পদ্ম বিভূষণ বঁটাৰে সন্মানিত ২০০৯ চনৰ ৮ ফেব্ৰুৱাৰীত হুছেইনে তেওঁৰ গ্ল'বেল ড্ৰাম প্ৰজেক্ট ৰ বাবে শ্ৰেষ্ঠ সমসাময়িক বিশ্ব সংগীত এলবামৰ গ্ৰেমী বঁটা শিতানত ৫১ সংখ্যক গ্ৰেমী বঁটা লাভ কৰে এই এলবামটোত তেওঁক সহযোগ কৰিছিল মিকি হাৰ্ট আৰু জিঅভানি হিডালগই

তেওঁ ১৯৯০ চনত ভাৰত চৰকাৰৰ সংগীত নাটক অকাডেমী বঁটা আৰু ২০১৮ চনত সংগীত নাটক একাডেমী ফেলোশ্বিপেৰেও সন্মানিত হৈছে হুছেইনক ১৯৯৯ চনত আমেৰিকা যুক্তৰাষ্ট্ৰত পৰম্পৰাগত শিল্পী আৰু সংগীতজ্ঞসকলক দিয়া সৰ্বোচ্চ বঁটা নেচনেল হেৰিটেজ ফেলোশ্বিপেৰে সন্মানিত কৰা হয় তেওঁ সাতটা গ্ৰেমী বঁটাৰ বাবে মনোনয়ন লাভ কৰিছিল আৰু চাৰিটা জয় কৰিছিল ২০২৪ চনৰ ফেব্ৰুৱাৰী মাহত তেওঁ তিনিটা গ্ৰেমী বঁটা লাভ কৰিছিল

তথ্যসূত্ৰ

শ্ৰেণী:ভাৰতীয় ব্যক্তি
শ্ৰেণী:মৃত ব্যক্তি
শ্ৰেণী:সংগীতজ্ঞ
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্ম বিভূষণ বঁটা বিজয়ী
ভাৰতৰ অসম ৰাজ্যৰ মৰিগাঁও জিলাত অৱস্থিত জাগী ভকতগাঁও এখন সৰু গাঁও কপিলী নদীৰ পাৰত অৱস্থিত এই গাঁওখন চহকী সংস্কৃতি আৰু ঐতিহ্যৰ বাবে পৰিচিত:..----------

জাগী ভগতগাঁও অসমীয়া আৰু তিৱা সংস্কৃতিৰ অনন্য মিশ্ৰণৰ বাবে জনাজাত গাঁওখনত প্ৰজন্মৰ পিছত প্ৰজন্ম ধৰি নিজৰ জীৱন-ধাৰণৰ পদ্ধতি সংৰক্ষণ কৰি ৰখা বহু পৰম্পৰাগত অসমীয়া ঘৰুৱা ঘৰ গাঁওখনৰ জনসাধাৰণে আতিথ্য আৰু সংগীত-নৃত্যৰ প্ৰতি থকা প্ৰেমৰ বাবে পৰিচিত
:..----------------

নামৰ উৎপত্তি
স্থানীয় কিংবদন্তি অনুসৰি, জাগী ভকতগাঁও নাম দুটা শব্দৰ পৰা উদ্ভৱ হৈছে - "জাগী" আৰু "ভকতগাঁও" "জাগি" শব্দৰ অৰ্থ অসমীয়াত "সাৰে থকা" বা "আলোকিত", আনহাতে "ভকতগাঁও"ই কোনো গাঁও বা বসতিস্থলক বুজায়
যাতায়ত
বিভিন্ন যাতায়তৰ মাধ্যমেৰে কাষৰীয়া চহৰ-নগৰৰ লগত গাঁওখন সংযুক্ত হৈ আছে
পথ
জাগী ভকতগাঁওত পথৰ যোগেদি সু-সংযোগ আছে  ২৭ নং ৰাষ্ট্ৰীয় ঘাইপথৰ নতি দূৰত্বত অৱস্থিত এই গাঁওখন ৰাষ্ট্ৰীয় ঘাইপথটোয়ে ইয়াক কাষৰীয়া চহৰ-নগৰৰ সৈতে সংযোগ কৰে  গাঁওখনলৈ অহা-যোৱা কৰাৰ বাবে বাছ, টেক্সি, ব্যক্তিগত বাহন আদিৰ ব্যৱস্থা আছে

প্ৰস্তাৱিত ৰাষ্ট্ৰীয় ঘাইপথ ৭১৫এ খন জাগী ভকতগাঁৱৰ ওপৰেদি পাৰ হৈ গৈছে ৰাষ্ট্ৰীয় ঘাইপথটোৰ এক প্ৰমুখ্য স্থান বুলি বিবেচিত হৈছে তদুপৰি, মৰিগাঁও জিলাৰ সদৰৰ পৰা জাগীৰোড, গুৱাহাটী, পবিতৰা ইত্যাদি ঠাইত যাবলৈ হ'লে জাগী ভকতগাঁও হৈ যাব লাগে
ৰে'লপথ
জাগী ভকতগাঁৱৰ নিকটতম ৰেল ষ্টেচনটো হৈছে জাগীৰোড ৰেলৱে ষ্টেচন, যিটো প্ৰায় ১৫ কিলোমিটাৰ দূৰত অৱস্থিত  ৰেল ষ্টেচনৰ পৰা টেক্সি বা বাছত উঠি গাঁৱলৈ যাব পাৰি
বিমান বন্দৰ
জাগী ভকতগাঁৱৰ নিকটতম বিমানবন্দৰ হৈছে গুৱাহাটীৰ লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ, যিটো প্ৰায় ৭০ কিলোমিটাৰ দূৰত

তথ্য সংগ্ৰহ

শ্ৰেণী:মৰিগাঁও জিলা
জাগীৰোড মহাবিদ্যালয় () অসমৰ মৰিগাঁও জিলাৰ জাগীৰোডত অৱস্থিত এখন স্নাতক শিক্ষাৰ মহাবিদ্যালয় ১৯৭৯ চনৰ ৮ আগষ্টত মহাবিদ্যালয়খন প্ৰতিষ্ঠা কৰা হৈছিল বিজ্ঞান,কলা আৰু বাণিজ্য শাখাৰ বিভিন্ন পাঠ্যক্ৰম প্ৰদান কৰা মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত

জাগীৰোড মহাবিদ্যালয় প্ৰাচীন তিৱা ৰাজ্যৰ ৰাজকোঁৱৰৰ বাসস্থান "ন- খোলা"ৰ সমীপত অৱস্থিত এই অঞ্চলৰ এচাম দূৰদৰ্শী আৰু সংকল্পবদ্ধ সমাজকৰ্মীৰ প্ৰচেষ্টাতে মহাবিদ্যালয়খন গঢ় লৈ উঠিছিল 

 বিভাগসমূহ 

কলা
 অসমীয়া
 বঙালী
 ভূগোল
 হিন্দী
 ৰাজনীতি বিজ্ঞান
 অৰ্থনীতি
 শিক্ষা
 ইংৰাজী
 ইতিহাস

বিজ্ঞান
জৈৱ প্ৰযুক্তি
গণিত
উদ্ভিদ বিজ্ঞান
ৰসায়ন বিজ্ঞান
পদাৰ্থ বিজ্ঞান
প্ৰাণী বিজ্ঞান
কম্পিউটাৰ বিজ্ঞান

অন্যান্য
 বাণিজ্য
 খুচুৰা ব্যৱস্থাপনা
 মনোৰঞ্জন (অভিনয়)
 পৰ্যটন আৰু আতিথ্য ব্যৱস্থাপনা

পুথিভঁৰাল
মহাবিদ্যালয়খনৰ কেন্দ্ৰীয় পুথিভঁৰালত শিক্ষক আৰু অনাৰ্চ পাঠ্যক্ৰমৰ শিক্ষাৰ্থীসকলৰ বাবে এটা প্ৰশস্ত পঢ়া হল আৰু কেইবাটাও কোঠা আছে ইয়াত আলোচনী, ভিডিঅ' চিডি আদিকে ধৰি কিতাপৰ এক সমৃদ্ধ সংগ্ৰহ আছে অনুষদৰ সদস্যসকলৰ পৰামৰ্শ অনুসৰি কিতাপবোৰ নিয়মীয়াকৈ ক্ৰয় কৰা হয় 
মহাবিদ্যালয়খনৰ পুথিভঁৰালে বুক বেঙ্ক সুবিধা(উচ্চতৰ মাধ্যমিক আৰু স্নাতক পৰ্যায়ৰ শিক্ষাৰ্থীসকলৰ বাবে) শিক্ষাৰ্থীসকলৰ সহায়ৰ বাবে প্ৰৱৰ্তন কৰিছে বুক বেঙ্কে মেধাৱী শিক্ষাৰ্থী আৰু অৰ্থনৈতিকভাৱে পিছপৰা পৰিয়ালৰ শিক্ষাৰ্থীসকলক পাঠ্যপুথি আৰু প্ৰসংগ-পুথিসমূহ প্ৰদান কৰে মহাবিদ্যালয়ৰ অভ্যন্তৰীণ অংশীদাৰসকলৰ (শিক্ষক, কৰ্মচাৰী আৰু শিক্ষাৰ্থীসকলৰ) দান কৰা কিতাপৰ জৰিয়তে এই সুবিধা বিকশিত হৈছে

তথ্য সংগ্ৰহ

শ্ৰেণী:অসমৰ মহাবিদ্যালয়সমূহ
জাগীৰোড (  ) ভাৰতৰ অসমত অৱস্থিত মৰিগাঁও জিলাৰ অন্তৰ্ভুক্ত এখন নগৰ এই অঞ্চলটো কাগজ কলৰ বাবে প্ৰসিদ্ধ তদুপৰি ইয়াৰ শুকান মাছৰ বজাৰো জনাজাত এই অঞ্চলটোক পূৰ্বতে নখোলা নামেৰে জনা গৈছিল, ব্ৰিটিছৰ শাসনকালত ইয়াৰ মাজেৰে পাৰ হৈ যোৱা 'জাগী' নামৰ বাটটোৰ বাবে ইয়াক 'জাগীৰোড'লৈ পৰিৱৰ্ত্তন কৰা হয়

জনসংখ্যা
২০০১ চনৰ লোকপিয়ল অনুসৰি, জাগীৰোডৰ জনসংখ্যা ১৭,২৫৪ জন ইয়াৰে ৫৪ পুৰুষ আৰু ৪৬ মহিলা জাগীৰোডৰ গড় সাক্ষৰতাৰ হাৰ ৭৫ মহিলাৰ সাক্ষৰতাৰ হাৰ ৬৯ আৰু পুৰুষৰ ৮০ তথ্য অনুসৰি এই অঞ্চলৰ ১২ জনসংখ্যা বয়স ছয়বছৰৰ অনূৰ্ধ্বৰ

ৰাজনীতি

জাগীৰোড নগাঁও (লোকসভা সমষ্টি)ৰ অন্তৰ্ভুক্ত

যাতায়ত
জাগীৰোডৰ মাজেৰে ৩৭ নং ৰাষ্ট্ৰীয় ঘাইপথ পাৰহৈ গৈছে এই অঞ্চলটো মৰিগাঁও পথেৰে মৰিগাঁও জিলাৰ সৈতে সংযুক্ত

শিক্ষা

মহাবিদ্যালয়
 জাগীৰোড মহাবিদ্যালয়

উচ্চ মাধ্যমিক বিদ্যালয়
 জাগীৰোড উচ্চতৰ মাধ্যমিক বিদ্যালয়
 জাগীৰোড এন এফ ৰেলৱে উচ্চতৰ মাধ্যমিক বিদ্যালয়
 স্বহীদ লক্ষ্মী ডেকা উচ্চতৰ মাধ্যমিক বিদ্যালয়
 জ্যোতি নিবাস
 নালন্দা একাডেমী
 কেন্দ্ৰীয় বিদ্যালয়, জাগীৰোড
 শংকৰদেব শিশুবিদ্যা নিকেতন
 জাগীৰোড বালিকা উচ্চ মাধ্যমিক বিদ্যালয়
 কাগজ নগৰ হাইস্কুল
 ইণ্ডাছ একাডেমি
 বিনায়ক একাডেমি

প্ৰাথমিক বিদ্যালয়
 ঘূনুচা হাবি প্ৰাথমিক বিদ্যালয়
 নখোলা গ্ৰাণ্ট প্ৰাথমিক বিদ্যালয়
 বিষ্ণু ৰাভা নিম্ন বুনিয়াদী প্ৰাথমিক বিদ্যালয়
 ইন্দিৰা নগৰ প্ৰাথমিক বিদ্যালয়
 গুৰিপথাৰ প্ৰাথমিক বিদ্যালয়

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:মৰিগাঁও জিলা
জাগুন  () উত্তৰ-পূব ভাৰতৰ ৰাজ্য অসমৰ তিনিচুকীয়া জিলাৰ মাৰ্ঘেৰিটা মহকুমাৰ অন্তৰ্গত এখন সৰু বজাৰ লগতে চহৰ ই নিকটতম কয়লাক্ষেত্ৰ টিপঙৰ পৰা প্ৰায় ৭ কিমি (৪.৩ মাইল) দূৰত, লেখাপানীৰ পৰা ১১ কিমি (৬.৮ মাইল) দূৰত, তিৰাপ গাঁওৰ পৰা ১৭ কিমি (১১ মাইল) দূৰত আৰু লিডোৰ পৰা ২০ কিমি (১২ মাইল) দূৰত অৱস্থিতজাগুন ৩১৫ নং ৰাষ্ট্ৰীয় ঘাইপথৰ দ্বাৰা লিডোৰ সৈতে সংযুক্ত ৰাষ্ট্ৰীয় ঘাইপথ ৩১৫ যি লিডো আৰু জাগুনৰ মাজেৰে পাংচাউ পাৰ হৈ ইণ্ডো-ম্যানমাৰ সীমান্তৰ (ষ্টিলৱেল ৰোড) সৈতে সংযোগ স্থাপন কৰিছে ইয়াত ২ খন চৰকাৰী উচ্চ বিদ্যালয়, ১২ খন মধ্য বিদ্যালয় আৰু ২০ খনতকৈ অধিক প্ৰাথমিক বিদ্যালয় আছে

জাগুনৰ মুঠ ভৌগোলিক এলেকা হৈছে ৩৩৪.৯ হেক্টৰ জাগুনৰ মুঠ জনসংখ্যা ৩,১৩৯ জন, যাৰ ভিতৰত পুৰুষৰ জনসংখ্যা ১,৬৬৯ আৰু মহিলাৰ জনসংখ্যা ১,৪৭০ জাগুনত  প্ৰায় ৬৯১ টা  পৰিয়ালৰ ঘৰ আছে জাগুন এলেকাৰ
পিনকোড ৭৮৬১৮৮ :..জাগুন গাওঁত অসমৰ তুলনাত সাক্ষৰতাৰ হাৰ অধিক ২০১১ চনৰ লোকপিয়ল অনুসৰি জাগুন গাঁৱৰ সাক্ষৰতাৰ হাৰ আছিল ৮১.৭২, অসমৰ ৭২.১৯-ৰ তুলনাত জাগুনত পুৰুষৰ সাক্ষৰতাৰ হাৰ ৮৭.২২ আৰু মহিলাৰ সাক্ষৰতাৰ হাৰ আছিল ৭৫.৪৪ :.2011..291002--.

কাষৰীয়া চহৰ তথা গাঁও
জাগুনৰ কাষৰীয়া চহৰ তথা গাঁওসমূহ হ'ল 
 টিপং
লেখাপানী
তিৰাপ গাঁও
লিডো,অসম

তথ্যৰ উৎস

শ্ৰেণী:অসমৰ ঠাইশ্ৰেণী: তিনিচুকীয়া জিলা
জাগৰণ জোশ ( ) হৈছে এটা ভাৰতীয় ৱেবছাইট, যি শিক্ষা, নিযুক্তি আৰু প্ৰতিযোগিতামূলক পৰীক্ষাসমূহৰ লগত সম্পৰ্কিত বিষয়বস্তু প্ৰদান কৰে 

এই ৱেবছাইটটোত সাম্প্ৰতিক ঘটনাৱলী, সাধাৰণ জ্ঞান, পৰীক্ষাৰ জাননী, ফলাফল, আৰু বেংকিং, এম.বি.এ, কেন্দ্ৰীয় মাধ্যমিক শিক্ষা বোৰ্ড (), ভাৰতীয় প্ৰশাসনিক সেৱা (), আৰু মাধ্যমিক বিদ্যালয় প্ৰমাণপত্ৰ () আদি বিভিন্ন পৰীক্ষাৰ বাবে অধ্যয়ন সামগ্ৰী উপলব্ধ

 ইতিহাস 
জাগৰণ জোশ ২০০৮ চনৰ ২৮ ডিচেম্বৰত ভাৰতত পৰীক্ষা আৰু শিক্ষামূলক বিষয়বস্তুৰ ওপৰত কেন্দ্ৰ কৰি এটা ৱেব প্লেটফৰ্ম হিচাপে আৰম্ভ কৰা হয় ই হৈছে জাগৰণ প্ৰকাশন লিমিটেডৰ ডিজিটেল শাখা "জাগৰণ নিউ মিডিয়া"ৰ অংশ, যিয়ে অনলাইন সংবাদ পোৰ্টেল, তথ্যভিত্তিক ৱেবছাইট, ভিডিঅ' প্লেটফৰ্ম আৰু ডিজিটেল উৎপাদন একক চলায়

২০২৩ চনত, জাগৰণ জোশে সংযুক্ত ৰাজ্যৰ দূতাবাসৰ সৈতে অংশীদাৰিত্ব কৰি ইউ. এছ. ছাত্ৰ ভিছাৰ তথ্যৰ ওপৰত আধাৰিত এখন প্ৰচাৰ অভিযান চলায় সেই একেটা বছৰত, ই টেম্পল বিশ্ববিদ্যালয়ৰ  -ৰ সৈতে মিলি " " নামৰ এখন অভিযান আৰম্ভ কৰে, যাৰ উদ্দেশ্য আছিল ভাৰতত বৃদ্ধি পাই থকা চাইবাৰ অপৰাধ সন্দৰ্ভত সজাগতা বৃদ্ধি কৰা 

এই উদ্যোগটোৰ অংশ হিচাপে চাইবাৰ নিৰাপত্তা বিশেষজ্ঞসকলক লৈ তৈয়াৰ কৰা তথ্যপূৰ্ণ ভিডিঅ' প্ৰকাশ কৰা হয়, য'ত ব্যক্তিগত সুৰক্ষা, ফিছিং, ৰেনছমৱেৰ আৰু অনলাইন ঠগবাজিৰ দৰে বিষয়ৰ ওপৰত আলোকপাত কৰা হৈছিল এই অভিযানটো তিনি সপ্তাহলৈ চলিছিল

 পুৰস্কাৰ 
    

তথ্যসূত্ৰ

শ্ৰেণী:ৱেবছাইট
জাচিগি দক্ষিণ কোৰিয়াৰ খেল যত এটা দীঘল লাঠি আৰু দুডাল চুটি লাঠি ব্যৱহাৰ কৰা হয় প্ৰথমে মাটিত এটা ঘূৰণীয়া গাঁত খান্দি, বাহিৰৰ ফালে এটা বৃত্ত অংকন কৰা হয় গাঁতটোৰ বাহিৰৰ ফালে চুটি লাঠিডাল ৰখাৰ পিছত দীঘল লাঠিডালেৰে আঘাত কৰা হয় আৰু ৰিবাউণ্ডিং লাঠিডাল (সমাত্ৰ আঘাত কৰা চুটি লাঠিডাল), বতাহৰ মাজত দীঘল লাঠিডালেৰে পুনৰ আঘাত কৰা হয়, যাৰ ফলত ইয়াক বহু দূৰলৈ উৰিবলৈ পঠিওৱা হয়

ইতিহাস
জাচিগি বা জা চিগিৰ উৎপত্তি গ্যোকগু নামৰ খেলৰ পৰা বুলি কোৱা হয়, যিটো প্ৰাচীন গৰ্য়েওত সামৰিক উদ্দেশ্যত ব্যৱহাৰ কৰা জনপ্ৰিয় খেল ইয়াত দুটা দলে লাঠি ধৰিছিল, যিবোৰৰ সহায়ত গ্য়োকগু খেলপথাৰৰ মাজত স্থাপন কৰা দুটা গল পোষ্টৰ মাজত বল এটা মাৰি পঠিওৱা হৈছিল বিশেষকৈ ঘোঁৰাত উঠিও খেলা হৈছিল বাবে এই খেলখন আধুনিক যুগৰ ফিল্ড হকী খেলৰ সৈতে মিল আছিল কিন্তু জোচেন যুগৰ সামৰিক সেৱাৰ পৰীক্ষা আৰু প্ৰশিক্ষণত ইয়াক অন্তৰ্ভুক্ত কৰা হৈছিল বিশেষকৈ জাপানৰ সৈতে জোচেনৰ যুদ্ধৰ পিছত আধুনিক যুদ্ধৰ আগমনৰ ফলত সশস্ত্ৰ যুদ্ধত গ্য়েকগুক অপ্ৰাসংগিক হৈ পৰিছিল আৰু তেতিয়াৰ পৰাই ই সৰল ৰূপলৈ ৰূপান্তৰিত হৈছিল আৰু সমগ্ৰ কোৰিয়াতে জনপ্ৰিয় শিশু খেল হিচাপে বিয়পি পৰিছিল ই আছিল শ্বাটলকক-কিকিং খেল আৰু জাচগিৰ ভিত্তি জাচগি খেলে লাঠিৰে জোখ-মাখ কৰা আৰু আঘাত কৰাটো বুজায় জা মানে কাঠৰ লাঠি, আনহাতে চিগি মানে দূৰত্ব জুখিব পৰা ফলপ্ৰসূভাৱে খেলিবলৈ হলে লাঠিডাল প্ৰায় ৩০ চেণ্টিমিটাৰ আৰু চুটি লাঠিডাল ৭ চেণ্টিমিটাৰ হব লাগিব

জাচিগি কেনেকৈ খেলিব
নিয়ম অনুসৰি প্ৰথমে দুজন বা তাতকৈ অধিক লোকক দুটা দলত ভাগ কৰা হব, হয় আক্ৰমণাত্মক এলেকা বা ডিফেন্সিভ এলেকা আক্ৰমণাত্মক পক্ষই লাঠিডালত খুন্দা মাৰি উৰিবলৈ দিয়ে; যদি বিপক্ষ দলে ইয়াক ধৰে, তেন্তে ফাউল আৰু প্ৰতিৰক্ষাই পক্ষ সলনি কৰে যদি মাত্ৰ দুজন মানুহে খেলিলেহেঁতেন তেন্তে লাঠিডাল মাৰি দিয়া খেলুৱৈজন হাৰিলেহেঁতেন ধৰিব নোৱাৰা ক্ষেত্ৰত বিপক্ষ দলে চুটি লাঠিডাল তুলি লয়, আৰু গাঁতটোৰ ফালে দলিয়াই দিয়ে তাৰ পিছত, আক্ৰমণাত্মক ব্যক্তিজনে ইয়াক ওভতাই মাৰে চুটি লাঠিডাল যত পৰিল, দীঘল লাঠিডালেৰে জোখ-মাখ কৰে ঠিক তেতিয়াই দীঘল লাঠিডাল জোখৰ একক হৈ পৰে বিজয়ী নিৰ্ণয় কৰিবলৈ দীঘল লাঠিডাল জোখমাৰি বা জোখৰ একক হিচাপে ব্যৱহাৰ কৰাৰ বাবে জাচিগি নামটো ব্যৱহাৰ কৰা হয় দূৰত্ব যিমানেই বেছি জুখিব সিমানেই নম্বৰ বেছি হব ঠিক অসমৰ ভটা-গুটিৰ দৰেই
তথ্য সূত্ৰ

শ্ৰেণী:লোক-খেল
জাতক শব্দটোৰ আভিধানিক অৰ্থ অতীতৰ কাহিনী৷ বৌদ্ধ ধৰ্মমতে, ব্যক্তিবিশেষে বুদ্ধত্বপ্ৰাপ্তিৰ আগতে অনেক জন্ম-জন্মান্তৰৰ মাজেদি চৰিত্ৰৰ উৎকৰ্ষ সাধন কৰিব লাগে৷ বুদ্ধত্ব লাভ কৰিলে বিগত জন্মৰ কথাবোৰ স্মৰণ কৰাৰ ক্ষমতা থাকে বুলি ভৱা হয়৷ গৌতম বুদ্ধৰ এই ক্ষমতা লাভ হৈছিল৷ তেওঁঁৰ কোনো এটা নহয় কোনো এটা পূৰ্বজন্মৰ বিষয়ে ৰচিত কাহিনীবোৰেই জাতক নামে পৰিচিত৷ জাতকমালা বৌদ্ধসকলৰ ধৰ্মগ্ৰন্থ৷ জাতকবিলাকৰ সৰহভাগৰে ৰূপ আখ্যানধৰ্মী৷ ই পশু-পক্ষী সম্বন্ধীয় আখ্যানো হব পাৰে নতুবা সাধাৰণজনৰ কাহিনীও হব পাৰে৷ লোক কাহিনীও হব পাৰে৷

জাতকৰ ভাগ
জাতক মাত্ৰৰে তিনিটা প্ৰধান ভাগ থাকে৷ প্ৰথমভাগৰ নাম প্ৰত্যুৎপন্নবস্তু বা বৰ্তমান কথা৷ ইয়াত বুদ্ধৰ জীৱনৰ কোনো ঘটনা থাকে৷ সেই প্ৰসংগতে তেওঁৰ পূৰ্বজীৱনৰ কোনো এটা কাহিনী (জাতক) কোৱা হয়৷ এই ভাগটো দ্বিতীয় ভাগঃ ইয়াৰ নাম অতীত বস্তু৷ এয়ে প্ৰকৃত জাতক৷ তৃতীয় ভাগৰ নাম সমবধান ইয়াত অতীত কাহিনীৰ পাত্ৰ-পাত্ৰীসকলক বৰ্তমানৰ কাহিনীৰ পাত্ৰ-পাত্ৰীৰ লগত চিনাক্ত কৰা হয়৷ 

বিৱৰণ
মূল জাতকবোৰ পালি ভাষাত লিখা৷ প্ৰত্যেক জাতকৰে অতীত বস্তু গদ্য-পদ্যমিশ্ৰিত ৰচনা৷ পদ্যাংশৰ নাম গাথা৷ জাতকমাত্ৰৰে পৰিণতিৰ অংশটো সদায় পদ্যত লিখা আৰু ইয়াক বোধিসত্ত্বৰ উক্তি বুলি গণ্য কৰা হয়৷ অধিকাংশ জাতক অতীতকালত বাৰাণসীত ব্ৰহ্মদত্ত নামে এজন ৰজা আছিল- এই কথাৰে আৰম্ভ হয়৷ জাতকবোৰ সুত্তপিটৰ অন্তৰ্গত খুদ্দক নিকায়ৰ দশম গ্ৰন্থৰ অন্তৰ্ভূক্ত৷ মূল জাতকসমূহৰ প্ৰকৃত সংখ্যা নিৰ্ণয় কৰা টান৷ জাতকত্থবন্ননা নামৰ এক সংকলন গ্ৰন্থত পাঁচশৰো অধিক জাতকৰ উল্লেখ আছে৷
জাতকবোৰৰ বহুতো বিষয় ঈছপৰ সাধুৰ লগত প্ৰায় হুবহু মিলে৷ আন কিছুমান পঞ্চতন্ত্ৰৰ আখ্যানৰ লগত মিলে৷ এনেবোৰ ক্ষেত্ৰত দেখা যায় যে অনা-বৌদ্ধ মূলৰপৰা আখ্যানবোৰ লোৱা হৈছে, আৰু মাত্ৰ জাতকৰ ৰূপ দিবলৈ তাত বোধিসত্ত্বৰ অৱতাৰণা কৰা হৈছে৷ জাতকবোৰৰ প্ৰত্যেকটোতে একোটা নৈতিক আদৰ্শ উত্থাপন কৰা হৈছে, কৰ্মফল আৰু জন্মান্তৰবাদৰ যোগেদি পাপ-পূণ্যৰ ওপৰত গুৰুত্ব দিয়া হৈছে৷ জাতকবোৰ সাহিত্যগুণসম্পন্ন৷ বহুতো জাতকত অতীত কালৰ ৰাজনীতি, সমাজনীতি, আচাৰ-ব্যৱহাৰ ইত্যাদিৰ বিষয়ে অনেক তথ্য পোৱা যায়৷ জাতকবোৰ পৃথিৱীৰ বিভিন্ন ভাষালৈ বৰ্তমান সময়ত অনুবাদ হৈছে৷ 

তথ্যসূত্ৰ

শ্ৰেণী:বৌদ্ধ ধৰ্ম
শ্ৰেণী:জাতকৰ সাধু
জাতকৰ্ম() (আক্ষৰিক অৰ্থত, জন্মৰ আচাৰ-অনুষ্ঠান) শিশুৰ জন্মৰ পিছত উদযাপন কৰা হিন্দু ধৰ্মৰ অন্যতম প্ৰধান সংস্কাৰ সাধাৰণতে ই এক ব্যক্তিগত ৰীতি-নীতিৰে নতুনকৈ পিতৃ-মাতৃ হোৱা দম্পতী, কেঁচুৱাটোৰ আত্মীয় আৰু ঘনিষ্ঠ বন্ধুৰ সৈতে পালন কৰা অনুষ্ঠান 

ব্যুৎপত্তি
জাতকৰ্ম সংস্কৃতৰ এক সংমিশ্ৰিত শব্দ, আৰু ইয়াৰ মূল শব্দদুটা হৈছে 'জাত' আৰু 'কৰ্ম' জাত শব্দৰ আক্ষৰিক অৰ্থ হৈছে "জন্ম, অস্তিত্বলৈ অনা, জন্ম দিয়া, উৎপত্তি হোৱা, কাৰণ হোৱা, আবিৰ্ভাৱ হোৱা" ,    , (2008 ),    ,  কৰ্ম শব্দৰ আক্ষৰিক অৰ্থ হৈছে "কাম, কৰ্তব্য, বাধ্যবাধকতা, যিকোনো ধৰ্মীয় কাৰ্য্যকলাপ বা ৰীতি, প্ৰাপ্তি" ,    , (2008 ),    ,  এইদৰে জাতকৰ্মৰ অৰ্থ হৈছে "জন্মৰ সময়ত কৰা এটা আচাৰ" বা "জন্ম অনুষ্ঠান" ,    , (2008 ),    ,     ,   

এই ৰীতি-নীতি সমূহ মুখ্যতঃ নৱজাতকৰ সৈতে জড়িত

বিৱৰণ
হিন্দু ধৰ্মৰ প্ৰাচীন গ্ৰন্থসমূহত উল্লেখ থকা অনুসৰি নৱজাত শিশুৰ বাবে জন্মৰ পিছৰ প্ৰথমটো ৰীতি-নীতিৰ অনুষ্ঠানেই হৈছে জাতকৰ্ম ইয়াত শিশুৰ জন্মৰ লগতে পিতৃৰ সৈতে গঢ়ি উঠা বান্ধোনক উদযাপন কৰা হয়  (2005),     ' ,    , ,  46 পৰম্পৰাগত জাতকৰ্ম অনুষ্ঠানৰ সময়ত পিতৃয়ে শিশুটিৰ ওঁঠত মৌ আৰু ঘিঁউ স্পৰ্শ কৰি আদৰণি জনায় কেতিয়াবা, এই অনুষ্ঠানত বৈদিক শ্লোক মতা হয় এই অনুষ্ঠানৰ প্ৰথম তাৎপৰ্য গৃহসূত্ৰ গ্ৰন্থত মেধাজনন (সংস্কৃত: মেধান) বুলি ব্যাখ্যা কৰা হৈছে, বা মাতৃৰ গৰ্ভত শিশুৰ শৰীৰ গঠন সম্পূৰ্ণ হোৱাৰ পিছত জগতৰ গৰ্ভত শিশুৰ মন আৰু বুদ্ধিৰ আৰম্ভ কৰা গীতসমূহৰ দ্বিতীয় খণ্ডত শিশুটিৰ দীৰ্ঘায়ু কামনা কৰা হৈছে
তথ্যসূত্ৰ

শ্ৰেণী:সংস্কাৰ
জাতনাম বিহুগীতৰ এটা প্ৰধান ভাগ যেতিয়া কোনো এটা খৰা নাম (দুলড়ী ছন্দত থকা চাৰিশৰীয়া বিহুনাম ) জাত লগাই গোৱা হয়, তেতিয়াই সেই নাম ফাঁকিক জাতনাম বোলে হুঁচৰি, মুকলি বিহু, গাভৰু বিহু, ৰাতিবিহু আদি সকলোতে জাত নামৰ বহুল প্ৰচলন আছে 

 পৰিচয় 
খৰানাম বা খণ্ডচিঙা বিহুনামত পৰিবেশনৰ সুবিধাৰ বাবে জাত সমূহৰ সৃষ্টি হ'ল জাত সমূহৰ ছন্দৰ মিল থাকে অৱশ্যে ই কেইশাৰী বা কি ছন্দত হ'ব ইয়াৰ কোনো বাধ্যবাধকতা নাই এটা- দুটা শব্দৰ জাতৰ পৰা ত্ৰিশ চল্লিশ শাৰীতকৈ অধিক দৈৰ্ঘ্যৰ জাতৰো সৃষ্টি হৈছে উদাহৰণ -
এটা শব্দৰ জাত - " অ' ", "ঐ " আদি 
এষৰীয়া জাত - ৰৈ ৰৈ ৰতি মইনামতি , মোৰ ধন ধনটি চেনাই ও, সোণটি হেৰা কলীয়া লতা আদি 
দীঘলীয়া জাত -
ক) অ' তোৰা বতিয়া 
বিহু আহে যেতিয়া 
নাহৰ ফুলে তেতিয়া
তগৰ ফুলে তেতিয়া
পখিলা হৈ উৰিবৰ
টাকুৰি হৈ ঘূৰি বৰ মন 

খ) এ আইতা জিলমিল
কৰে আইতা সৰগৰ 
তৰা আইতা সৰগৰ
তৰা আইতা মুকুতা
জ্বলে আইতা কেঁচা সোণ বৰষে গাত আদি 

 জাতনাম কেনেদৰে গোৱা হয় 

খৰানাম বা খণ্ডচিঙা নাম এফাঁকিৰ শাৰীসমূহৰ আগত, পাছত বা মাজত জাত সংযোগ কৰি দুই তালত জাতনাম সমূহ গোৱা হয় উদাহৰণ- 

আগত জাত লগাই গোৱা জাতনাম -
ৰৈ ৰৈ ৰতি মইনামতি হাবিলৈ মই হৈছিলোঁ
ৰৈ ৰৈ ৰতি মইনামতি কটাৰীখন নিনিলোঁ
ৰৈ ৰৈ ৰতি মইনামতি লতাইনো বেৰি বেৰি ধৰে 
ৰৈ ৰৈ ৰতি মইনামতি বিহুলৈ মই গৈছিলোঁ 
ৰৈ ৰৈ ৰতি মইনামতি হাঁচতিখন নিনিলোঁ
ৰৈ ৰৈ ৰতি মইনামতি ডেকাইনো বেৰি বেৰি ধৰে

মাজত জাত লগাই গোৱা জাতনাম - 
হালৰে বেছিবা দেহা ঐ কজলা দমৰা 
গোহালিৰ বেছিবা গাই
চেনেহৰ সৰুভাইক দেহা ঐ নেবেছিবা পিলিঙা 
আঁতুৰত মাতোতা নাই

পাছত জাত লগাই গোৱা জাতনাম - 
ধুমুৰ নো ধুমুৰ কৰি কেঁচা মৰম চেঁচা নৈ
খুন্দা নো পিঠাগুড়ি কেঁচা মৰম চেঁচা নৈ
জূটুলি ঐ নাহৰৰ খৰি হেই কেঁচা মৰম চেঁচা নৈ
মুখৰ মিঠা এঠা দৈ 
মিঠা মিঠা তিলৰ পিঠা 
অ' নাচনী, থৈছা জানো আমালৈ? 
এৰাওঁ নো এৰাওঁ বুলি কেঁচা মৰম চেঁচা নৈ 
এৰাব ও পৰা নাই কেঁচা মৰম চেঁচা নৈ
পীৰিতি যে মৰমৰ জৰী হেই কেঁচা মৰম চেঁচা নৈ
মুখৰ মিঠা এঠা দৈ 
মিঠা মিঠা তিলৰ পিঠা 
অ' নাচনী, থৈছা জানো আমালৈ?

 জাতনামৰ বিষয়বস্তু 
জাতনাম জাত আৰু নামৰ সংমিশ্ৰণ, সেইহে জাতৰ লগত নামফাঁকিৰ অৰ্থ বা ভাবৰ মিল থাকিলেহে জাতনামষাৰ শুনিবলৈ শুৱলা হয় অৰ্থাৎ জাতে বহন কৰা অৰ্থৰ লগত নামে বহন কৰা অৰ্থও ৰজিতা খোৱা হ'ব লাগে
হুঁচৰি, মুকলি বিহু, গাভৰু বিহু আদি সকলোতে জাতনামবোৰৰ বিষয়বস্তু বেলেগ বেলেগ হয় হুঁচৰিত গোৱা জাতনামসমূহত ধেমেলীয়া বিষয়বস্তু দেখা যায় প্ৰাকৃতিক আৰু সামাজিক বিষয় লৈ এইসমূহ গোৱা হয় প্ৰেম- পীৰিতি, বিৰহ -বেদনামূলক জাতনাম ইয়াত গোৱা নহয় যেনে - 
চ'ততে চকৰি অ' কণা মুচৰি 
বহাগত বগৰী অ' কণা মুচৰি
জেঠতে আমনা ধানে কণা মুচৰি 
আমি মাৰোঁ হুঁচৰি 
ৰূপেনো কুৰি টকা 
দিয়ক পেৰা খুঁচৰি ঐ 
ৰূপেনো কুৰি টকা দিয়ক 
গৰু বিহুৰ দিনা অ' কণা মুচৰি 
বস্ত্ৰ দান কৰিবা অ' কণা মুচৰি
তেহে পাবা বৈকুণ্ঠত স্থানে কণা মুচৰি 
আমি মাৰোঁ হুঁচৰি 
ৰূপেনো কুৰি টকা 
দিয়ক পেৰা খুঁচৰি ঐ 
ৰূপেনো কুৰি টকা দিয়ক 
মুকলি বিহু, গাভৰু বিহু, ৰাতি বিহু আদিত গোৱা জাতনামসমূহ প্ৰধানকৈ প্ৰেম- প্ৰণয়মূলক যেনে - 
আঠীয়া কলৰে অ' ৰঙা জবা 
পাতে নেকাটিবা অ ৰঙা জবা 
ছিটিকি পৰিব এঠা ৰঙা জবা 
পাহৰি নাযাবা 
জীয়াই থাকোঁ মানে 
খবৰ - খাতি ল'বা 
লোককে দেখুৱাই অ' ৰঙা জবা 
কেটেৰাই মাতিবা অ ৰঙা জবা 
ভিতৰি নেৰিবা বেথা ৰঙা জবা 
পাহৰি নাযাবা 
জীয়াই থাকোঁ মানে 
খবৰ - খাতি ল'বা

তথ্য সংগ্ৰহ

শ্ৰেণী:বিহু
শ্ৰেণী:অসমৰ সংস্কৃতি
জাতি নেউল (, বৈজ্ঞানিক নাম- ) নেউলৰ এটা প্ৰজাতি৷ ই প্ৰধানকৈ ভাৰত, পাকিস্তান, নেপাল, শ্ৰীলংকা কে ধৰি এছিয়া মহাদেশৰ অন্যান্য অঞ্চলসমূহত পোৱা যায়৷

বিৱৰণ
জাতি নেউলৰ দেহৰ আকাৰ মধ্যমীয়া, ছালৰ ৰং ৰঙচুৱা মুগা, ঠেং কেইটা ক'লা চানেকীয়া () আৰু ভোবোৰা () নেজডালৰ আগটো বগা৷ ইয়াৰ দেহৰ দৈৰ্ঘ্য প্ৰায় ৩৬-৪৫ ছে:মি: আৰু নেজৰ দৈৰ্ঘ্য ৪৫ ছে:মি:৷ জাতি নেউলৰ দেহৰ ওজন প্ৰায় ০.৯-১.৭ কিলোগ্ৰাম৷ ইয়াৰ মতাবোৰৰ দেহৰ আকাৰ মাইকী নেউলতকৈ ডাঙৰ হয়৷

বাসস্থান
জাতি নেউলে মুকলি অৰণ্য, কাইঁটীয়া জোপোাহা, খেতি-পথাৰ আদি অঞ্চলত বাস কৰে৷ ই গাঁত খান্দি, নাইবা শিলাময় অঞ্চলত শিলৰ ফাঁকত বাস কৰে৷

আচৰণ
জাতি নেউল চিকাৰত পটু আৰু ক্ষিপ্ৰ৷ তাৰোপৰি ই গছতো অতি ক্ষিপ্ৰতাৰে বগাব পাৰে৷ ইয়াক সাধাৰণতে অকলশৰে বা যোৰ পাতি চৰা দেখা যায়৷
  
খাদ্য
নিগনি, সাপ, চৰাইৰ কণী-পোৱালি, জেঠী আৰু অন্যান্য অমেৰুদণ্ডী প্ৰাণীসমূহ নেউলৰ প্ৰধান খাদ্য৷

আলোকচিত্ৰৰ ভঁৰাল

 তথ্যসূত্ৰ 

শ্ৰেণী:স্তন্যপায়ী প্ৰাণী
শ্ৰেণী:মাংসভোজী
জাতি বেত বা কেলামাছ টেনুইছ () আৰেকাচিয়া পৰিয়ালৰ অন্তৰ্গত এবিধ এবিধ সৰু আকাৰৰ বেত জাতীয় উদ্ভিদ ই ভাৰত (অসম), বাংলাদেশ, ভূটান, কম্বোডিয়া, লাউচ, ম্যানমাৰ, ভিয়েটনাম, জাভা আৰু সুমাত্ৰাৰ থলুবা উদ্ভিদ      ,   বৰ্তমান ই আই ইউ চি এন ৰঙা তালিকাৰ সংকটৰপৰা মুক্ত প্ৰজাতি 

 বিস্তৃতি 
জাতি বেত ভাৰত (অসম), বাংলাদেশ, ভূটান, কম্বোডিয়া, লাউচ, ম্যানমাৰ, ভিয়েটনাম, জাভা আৰু সুমাত্ৰাৰ থলুবা উদ্ভিদ এই উদ্ভিদ সাধাৰণতে প্ৰায় গ্ৰীষ্মমণ্ডলীয় বা গ্ৰীষ্মমণ্ডলীয় বৃষ্টিময় নিম্নভূমি অৰণ্য আৰু প্ৰায় গ্ৰীষ্মমণ্ডলীয় বা গ্ৰীষ্মমণ্ডলীয় বৃষ্টিময় পাৰ্বত্য অৰণ্যত পোৱা যায় উজনি অসমৰ শিৱসাগৰ, ডিব্ৰুগড় আৰু লখিমপুৰ জিলাৰ অন্তৰ্গত বনাঞ্চলবিলাকত এই বেতৰ উৎপত্তি হোৱা দেখা যায় সাধাৰণতে দ-চানেকীয়া ঠাইত এই বেতৰ উৎপত্তি পৰিলক্ষিত হয়ফটিক চন্দ্ৰ গগৈ (ডিছেম্বৰ ২০০৭). অসমৰ উদ্ভিদ কোষ. অসম প্ৰকাশন পৰিষদ

 বিৱৰণ 
জাতি বেতে লতাৰ নিচিনাকৈ গছৰ ওপৰলৈ বগাই যোৱাৰ চাৰিত্ৰিক প্ৰবৃত্তি প্ৰদৰ্শন কৰে লতাৰ মাজে মাজে গাঁঠিৰ উৎপত্তি হয়, লতাৰ উপৰিভাগ মিহি আৰু ভিতৰখন আঁহযুক্ত হয় পাবে পাবে বৌখাৰ উৎপত্তি হয় আৰু এই বৌখাৰপৰা উদ্ভৱ হোৱা ঠাৰিৰ আগত ছিৰিলি ছিৰিলি পাত ধৰে লতাডাল বাঢ়ি যোৱাৰ লগে লগে পাতবোৰ সৰি যায় আৰু কেৱল আগভাগত পাতবিলাক ওলমি থাকে হাকুটাৰ পৰা কাইট থকা আঁকুহিৰ উৎপত্তি হয়

জাতিবেতৰ লতাডালৰ গুৰিত উৎপত্তি হোৱা মুঢ়াৰ পৰা বিকশিত হোৱা ঘাই শিপাডালৰ পৰা অসংখ্য ক্ষুদ্ৰ শিপাৰ উৎপত্তি হয় এই শিপাবোৰে লতাডালক মাটিত খামোচ মাৰি ধৰি ৰাখে মুঢ়াত উৎপন্ন হোৱা পুলিবোৰ ক্ৰমে ডঙৰ হৈ ওচৰত থকা গছ-গছনিবিলাকৰ ওপৰলৈ বগাই যায়

জাতি বেতৰ থোপাথোপে ফুল ধৰে সেই ফুলবোৰ পূৰঠ হলে থোপা থোপে বাকলি থকা ফল ধৰে এই ফলবোৰক বেতগুটি বুলি কোৱা হয়

 ব্যৱহাৰ 
জাতিবেত টুকুৰিকে ধৰি অন্য বহুতো সামগ্ৰী তৈয়াৰ কৰিবলৈ ব্যৱহাৰ কৰা হয় ইয়াৰ বকটু গুচাই সুত তৈয়াৰ কৰা হয় ঘৰৰ বেৰাৰ কামি বন্ধা, খৰাহি-পাচিৰ বাও বন্ধা আদি কামত এই বেতৰ সুতবোৰ ব্যৱহাৰ কৰা হয় তদুপৰি এই বেতৰ গাঁজ খাদ্য হিচাপে খোৱা হয়

 তথ্য সংগ্ৰহ 

শ্ৰেণী:লতা
শ্ৰেণী:উদ্ভিদজগত
জাতি লাউ বা পানী লাউ  এবিধ লতা জাতীয় উদ্ভিদ'অসমৰ উদ্ভিদ কোষ'- ফটিক চন্দ্ৰ গগৈ; অসম প্ৰকাশন পৰিষদ, প্ৰথম প্ৰকাশ: ডিচেম্বৰ ২০০৭ ইয়াৰ ফল পাচলি হিচাপে খোৱা হয়

বিৱৰণ
জাত অনুযায়ী জাতি লাউৰ আকৃতি দীঘলীয়া বা ঘুৰণীয়া হয় লতাজোপাৰ ঠাৰিবিলাক কোমল চানেকীয়াকৈ মঙহাল হয় উপৰিভাগে সেউজীয়া ৰং ধাৰণ কৰে ঠাৰিত চুটি চুটি নোম থকা দেখা যায় লতাৰ গাঁঠিয়ে গাঁঠিয়ে পোখা মেকি ঠাল-ঠেঙুলি ধৰে ইয়াৰ পাতবোৰ খহটা হয়, উপৰিভাগত চুটি চুটি শুৱৰ আৱিৰ্ভাৱ হয় আহল-বহল পাতখিলাৰ গুৰিৰ পৰা তিনিডাল তিনিডালকৈ সিৰ আৰু শাখাসিৰৰ উৎপত্তি হয়

জাতি লাউৰ লতাত অলপ ডাঙৰ আকাৰৰ হালধীয়া ফুল ফুলে এই ফুলবোৰ পুৰঠ হ'লে মঙহাল ফল ধৰে ফলবোৰ তললৈ ওলমি থাকে নাইবা হেঁদালিৰ ওপৰতে পথালি-পথালিকৈ পৰি থাকে

ব্যৱহাৰ
জাতি লাউৰ ফলবোৰ কুমলীয়া অৱস্থাত তৰকাৰি কৰি খোৱ হয় বুঢ়া জাতি লাউৰ খোলাটো পানী ৰখা পাত্ৰ হিচাপেও ব্যৱহাৰ কৰা দেখা যায় অসমৰ জনজাতীয় লোকসকলে দেশী মদ খাবৰ বাবেও এই লাউৰ খোলা ব্যৱহাৰ কৰে

তথ্যউৎস

শ্ৰেণী:লতা
শ্ৰেণী:পাচলি
জাতিংগা () হৈছে অসমৰ ডিমা হাছাও জিলাৰ অন্তৰ্গত এখন গাঁও গুৱাহাটীৰ পশ্চিমে প্ৰায় ৩৩০ কিঃমিঃ দূৰত জাতিংগা অৱস্থিত এই ঠাই টুকুৰা পক্ষীৰ আত্মহত্যাৰ কেন্দ্ৰ ৰূপে জনাজাত

প্ৰকৃততে ইয়াত পক্ষীসমূহে আত্মহত্যা নকৰে পক্ষীসমূহক স্থানীয় লোকসকলেহে হত্যা কৰে, . . (1986).    .   7 . এই গাঁৱত প্ৰায় ২,৫০০ খাচী জনগোষ্ঠীৰ লোক আৰু কিছু সংখ্যক ডিমাছা লোকে বাস কৰে

পক্ষীসমূহৰ ৰহস্যজনক মৃত্যু
মৌচুমী ঋতুৰ শেষভাগত, বিশেষকৈ অমাৱস্যা আৰু কুঁৱলীৰে ঢকা ৰাতি ৬বজাৰ পৰা ৯:৩০ বজাৰ ভিতৰত এই ঘটনা হয় গাঁওবাসীসকলে পক্ষীসমূহক পথভ্ৰষ্ট কৰি পোহৰৰ উৎসলৈ আকৰ্ষিত কৰে তেওঁলোকে বাঁহৰ খুঁটা ব্যৱহাৰ কৰি পক্ষীসমূহ হত্যা কৰে এই প্ৰাকৃতিক ঘটনাটোৰ বিষয়ে স্থানীয় জনগোষ্ঠীৰ লোকসকলে ভাৱিছিল যে, আকাশৰ পৰা উৰি আহি আত্মাসমূহে তেওঁলোকৰ মাজত আতংক সৃষ্টি কৰিবৰ বাবে আহে এই ঘটনাটোত  ,  ,  ,  ,   আৰু  প্ৰজাতিৰ পক্ষীৰ ক্ষতি হয়

১৯৬০ দশকত প্ৰসিদ্ধ প্ৰকৃতিবিদ স্বৰ্গীয় . . -এ এই ঘটনাটো সমগ্ৰ বিশ্বৰ আগত প্ৰকাশ কৰে তেওঁ প্ৰসিদ্ধ  স্বৰ্গীয় ছলিম আলি ৰ লগত জাতিংগা ভ্ৰমণ কৰে, . . (1964).     . , .

বৰ্তমান
ৰাষ্ট্ৰনেতা (ইংৰাজী:)ৰ মতে, আচলতে পক্ষীসমূহ পোহৰৰ উৎসলৈ আকৰ্ষিত হয় আৰু মাটিত নমাৰ সময়ত গাঁৱবাসীয়ে ইহঁতক হত্যা কৰে ,   ,  15, 2003 ভাৰতৰ বিভিন্ন বন্যপ্ৰাণী সংৰক্ষণৰ লগত জড়িত গোটসমূহে পক্ষীসমূহৰ হত্যা ৰোধ কৰিবৰ বাবে অশিক্ষিত গাঁৱবাসী সকলক সচেতন কৰিবৰ বাবে বিভিন্ন প্ৰচেষ্টা হাতত লৈছে ইয়াৰ পিছত, জাতিংগাত পক্ষীসমূহৰ হত্যা প্ৰায় ৪০ হ্ৰাস পায়

লগতে চাওক
অসমৰ পৰ্যটনস্থলসমূহৰ তালিকা
কাজিৰঙা ৰাষ্ট্ৰীয় উদ্যান
ডিমা হাছাও জিলা

তথ্য সংগ্ৰহ

শ্ৰেণী:ডিমা হাছাও জিলা
শ্ৰেণী:অসমৰ গাঁও
জাতিঙ্গা ইত্যাদি..... () হৈছে ২০০৭ চনত মুক্তি লাভ কৰা এখন অসমীয়া বোলছবি ৰুচিৰা আৰ্টচৰ বেনাৰত এই বোলছবিখন নিৰ্মাণ কৰা হৈছিল আৰু ইয়াৰ পৰিচালক হৈছে সঞ্জীৱ সভাপণ্ডিত এই ছবিখনৰ মুখ্য ভূমিকাত অভিনয় কৰা শিল্পী সকল হৈছে বিষ্ণু খাৰঘৰীয়া, বীণা পটংগীয়া, সৌৰভ হাজৰিকা ইত্যাদি এই ছবিখন ২০০৭ বৰ্ষৰ ভাৰতৰ আন্তৰাষ্ট্ৰীয় চলচ্চিত্ৰ মহোৎসৱ, গোৱাত "ভাৰতীয় পেনোৰামা" শিতানত প্ৰদৰ্শন কৰা হয় ছবিখনে অসমৰ বৰ্তমান কালৰ উগ্ৰপন্থী সমস্যাৰ ওপৰত দৃষ্টিপাত কৰে           - : 

কাহিনীৰ সাৰাংশ
নিজৰ ককাকৰ কবৰস্থানৰ সন্ধানত এহাল ইংৰাজ দম্পতী অসমলৈ আহে আন্তঃৰাষ্টীয় পৰ্য্যায়ত দৃষ্টি আকৰ্ষণৰ উদ্দেশ্যে এটি উগ্ৰপন্থী সংগঠনে তেওঁলোকক অপহৰণ কৰে কিন্তু ভাষাৰ প্ৰাচীৰৰ বাবে তেওঁলোকৰ লগত আদান-প্ৰদান কৰিব নোৱাৰাত সংগঠনটোৱে এজন শিক্ষিত কিন্তু নিবনুৱা অসমীয়া যুবক মানবক নিৰ্বাচন কৰে তথাকথিত "আন্দোলন"টোৰ লগত জড়িত হবলৈ অতি আগ্ৰহী মানবে একো নভবাকৈয়ে সন্মত হয় কিন্তু তেওঁ পাছত উপলব্ধি কৰে যে সংগঠনটোৰ "স্বাধীনতাৰ বাবে সংগ্ৰাম"ৰ ধাৰণাতো একেবাৰে ভুল সেয়ে তেওঁ দম্পতীহালক পলাই যোৱাত সহায় কৰিবলে সিদ্ধান্ত লয় ঘটনাক্ৰমে এক গুলিয়াগুলিত মানব তথা উগ্ৰপন্থী গোটটোৰ সদস্যসকল নিহত হয়

অভিনয় শিল্পী

 "জাতিঙ্গা ইত্যাদি"ত অভিনয় কৰা শিল্পীসকলঅভিনয়ত  চৰিত্ৰ  টোকাবিষ্ণু খাৰঘৰীয়া  ৰত্নকান্ত বীণা পটংগীয়া  ৰত্নকান্তৰ পত্নী সৌৰভ হাজৰিকা  মানব মল্লিকা শৰ্মা  ৰিতা অনুপ হাজৰিকা  ধন লক্ষী বৰঠাকুৰ  ৰিতাৰ দেউতাক টনি ৰিচমণ্ড  মি. টনি জেমছ পেৰী  জেক ছাৰা বাগডেন  পৌলিন কুণ্টল গোস্বামী  ৪৭ গৰিমা পাটোৱাৰী  পাহি বাহাৰুল ইছলাম  পাড্ৰী বিনয় ডেকা  ডেকা অমিতাভ ৰাজখোৱা  বাবু অৰুণ হাজৰিকা  দোকানী 

সংগীত
ছবিখনৰ সংগীত পৰিচালনা কৰে দীপক শৰ্মাই

বোলছবি খনৰ কেইটামান স্ক্ৰীনশ্বট
"জাতিঙ্গা ইত্যাদি"ৰ কেইটামান দৃশ্য-

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:২০০০ দশকৰ অসমীয়া চলচ্চিত্ৰ
জাতিভেদ প্ৰথা আৰু শংকৰদেৱ() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন আঁক-বাক প্ৰকাশনৰ পৰা ২০১৪ চনৰ ডিচেম্বৰ মাহত প্ৰথম প্ৰকাশ হোৱা কিতাপখনৰ ২০১৬ চনৰ ডিচেম্বৰ মাহত দ্বিতীয় প্ৰকাশ হয় লেখকে গ্ৰন্থখন "মানৱতাৰ কঠীয়া সিঁচা বা সিঁচিবলৈ ইচ্ছা কৰা প্ৰতিগৰাকী খ্যাত-অখ্যাত ব্যক্তিৰ হাতত..." আগবঢ়াইছে গ্ৰন্থখন সম্পৰ্কে হোমেন বৰগোহাঞিয়ে এনেদৰে মতামত আগবঢ়াইছে,"আমাৰ সমাজত বহু চিন্তাবিদ আছে যদিও সমাজৰ স্পৰ্শকাতৰ বিষয়বোৰৰ সম্বন্ধে প্ৰশ্ন উত্থাপন কৰাৰ সময়ত তেওঁলোক উদাসীন হৈ পৰে ইয়াৰ বিপৰীতে যোৱা কেইবছৰমানত কলম হাতত লৈয়েই চিন্তাশীল লেখক ময়ূৰ বৰাই এক প্ৰশ্ন বিপ্লৱৰ সূচনা কৰিছে নিজৰ মৌলিক চিন্তা আৰু নৈতিক সাহসেৰে এই গতি অব্যাহত ৰাখিলে ময়ূৰ বৰা এজন চিন্তানায়কত পৰিণত হ'ব এই গ্ৰন্থখনত অসমৰ জাতীয় জীৱনৰ পুনৰুত্থানকাৰী মহাপুৰুষ শ্ৰীমন্ত শংকৰদেৱৰ ভাবাদৰ্শ আৰু মানসিকতাক যুক্তিশীলভাৱে পৰ্যালোচনা কৰি বৰাই নিজৰ মৌলিক ধ্যান-ধাৰণা আৰু গভীৰ অধ্যয়নৰ পৰিচয় দিছে" 

বিৱৰণ
কিতাপখনৰ প্ৰাক্কথনত কিতাপখনৰ নামক লৈ লেখকে লিখিছে, "বহুতৰে মনত প্ৰশ্ন আহিব যে জাতিভেদ প্ৰথাক আওকাণ কৰি থকা যেন লগা বহু ব্যক্তিয়ে নিজৰ বা নিজৰ সতি-সন্ততিৰ বিবাহৰ সময়ত একে জাতি বা উপজাতিৰ পাত্ৰ-পাত্ৰী বিচাৰি চলাথ কৰা দেখা যায় আধুনিক অসমীয়াৰ নিজৰ জাতিগত সচেতনতা ভাৰতৰ আন ৰাজ্যৰ তুলনাত আপেক্ষিকভাৱে কম যদিও ই কেতিয়াবা আহুকালৰ সৃষ্টি নকৰাকৈ নাথাকে কেতিয়াবা কেতিয়াবা সময়ৰ অগ্ৰগতিয়ে এই ঋণাত্মক প্ৰথাটোক বেছি দুৰ্বল কৰিব পৰা নাই যেনো অনুভৱ হয়" কিতাপখনত থকা প্ৰবন্ধসমূহ হ'ল
 বৰ্ণ, জাতি আৰু উপজাতি
 জাতিভেদ প্ৰথাৰ বৈশিষ্ট্য
 প্ৰাচীন ভাৰতত জাতিভেদ প্ৰথা
 মনুসংহিতা আৰু জাতিভেদ প্ৰথা
 বৌদ্ধ ধৰ্ম আৰু জাতিভেদ প্ৰথা
 ভক্তি আন্দোলন আৰু জাতিভেদ প্ৰথা
 শংকৰদেৱৰ জাতিভেদ প্ৰথা সম্পৰ্কীয় ধ্যান-ধাৰণা কিমান গুৰুত্বপূৰ্ণ
 শংকৰদেৱৰ জন্মৰ ধৰ্মীয় আৰু সামাজিক পৰিৱেশ
 শংকৰদেৱৰ জন্মৰ সময়ৰ ধৰ্মীয় আৰু সামাজিক পৰিৱেশ
 জাতিভেদক লৈ শংকৰদেৱ কিমান উদ্বিগ্ন?
 শংকৰদেৱ, ব্ৰাহ্মণ সমাজ আৰু মূৰ্তিপূজা
 সহায়ক গ্ৰন্থপঞ্জী

লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা তেখেতে ২০১৮ চনলৈকে ১৪খন গ্ৰন্থ ৰচনা কৰে ইয়াৰে দুখন গ্ৰন্থ ইংৰাজী ভাষাত ৰচনা কৰা তেওঁ ইংৰাজীলৈ এখন গল্প সংকলনো অনুবাদ কৰিছে ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তিবৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক

তথ্যৰ উৎস

লগতে চাওক
 চিৰদিন অসমীয়া

শ্ৰেণী:অসমীয়া গ্ৰন্থ
জাতিসংঘ (; লিগ অফ নেশ্বনছ) আছিল বিশ্বৰ প্ৰথম আন্তঃচৰকাৰী সংস্থা, যাৰ মূল লক্ষ্য আছিল বিশ্ব শান্তি বজায় ৰখা প্ৰথম বিশ্বযুদ্ধৰ অৱসানৰ পাছত ১৯১৯ চনৰ আৰম্ভণিতে বহা 'পেৰিচ শান্তি সম্মিলন'-ত এই সংস্থাৰ গঠনৰ চিন্তা-চৰ্চা কৰা হয় পাছত ১৯২০ চনৰ ১০ জানুৱাৰীত জাতিসংঘ প্ৰতিষ্ঠিত হয় ইয়াৰ তিনিটা প্ৰধান অংগ আছিল: সভা (), পৰিষদ (), আৰু সচিবালয় () ইয়াৰ লগতে আন দুটা গুৰুত্বপূৰ্ণ বিভাগ আছিল আন্তঃৰাষ্ট্ৰীয় ন্যায়ৰ স্থায়ী ন্যায়ালয় () আৰু আন্তঃৰাষ্ট্ৰীয় শ্ৰমিক সংস্থা ()

জাতিসংঘৰ মূল উদ্দেশ্য আছিল: (১) বিধি আৰু ন্যায়ৰ মাজেদি আন্তঃৰাষ্ট্ৰীয় শান্তি আৰু নিৰাপত্তা ৰক্ষা কৰা, (২) যুদ্ধৰ অৱসান ঘটাৱাৰ বাবে প্ৰচেষ্টা চলোৱা আৰু আলাপ-আলোচনাৰ মাধ্যমেৰে বিবাদ নিষ্পত্তি কৰা, (৩) ৰাষ্ট্ৰসমূহৰ মাজত ন্যায়সংগত সম্পৰ্ক ৰক্ষা কৰা, আদি জাতিসংঘই আন্তঃৰাষ্ট্ৰীয় শান্তি-সম্প্ৰীতিৰ বাবে কাম আৰম্ভ কৰিছিল কিন্তু জাতিসংঘৰ চুক্তিপত্ৰত ভালেমান আঁসোৱাহ থকাৰ বাবে বিশেষ ফলৱতী নহ'ল ১৯৩৯ চনৰ ১ ছেপ্টেম্বৰ তাৰিখে দ্বিতীয়খন বিশ্বযুদ্ধ আৰম্ভ হয় আৰু লগে লগে জাতিসংঘৰ পতন হয় ১৯৪৫ চনত ইয়াৰ উত্তৰসূৰী ৰূপে ৰাষ্ট্ৰসংঘ ()-ৰ স্থাপন হয়

 ইতিহাস 
কুৰি শতিকাৰ আৰম্ভণিতে ১৯১৮ চনৰ পৰা ১৯১৮ চন পৰ্যন্ত প্ৰথম বিশ্বযুদ্ধ সংঘটিত হয় এই যুদ্ধ প্ৰলয়ংকাৰী আছিল আৰু পৃথিৱীৰ প্ৰায় সকলো উন্নত দেশেই ক্ষতিগ্ৰস্ত হৈছিল সেইবাবে ফ্ৰান্সৰ ৰাজধানী পেৰিচ নগৰত ১৯১৯ চনৰ আৰম্ভণিতে বহা 'পেৰিচ শান্তি সম্মিলন' ()-ত যােগ দিয়া বিশ্বৰ নেতৃবৰ্গই পৃথিৱীলৈ যাতে পুনৰ এনে ভয়াবহ যুদ্ধ নাহে তাৰ বাবে চিন্তা-চৰ্চা কৰি জাতিসংঘ নামৰ এটা আন্তঃৰাষ্ট্ৰীয় সংস্থাৰ জন্ম দিয়ে এই শান্তি আলােচনাৰ ফলস্বৰূপে কেইবাটাও সন্ধি স্বাক্ষৰিত হয়, যাৰ ভিতৰত উল্লেখযােগ্য সন্ধি আছিল 'ভাৰ্চাই সন্ধি' () এই সন্ধিপত্ৰতেই জাতিসংঘৰ চুক্তিপত্ৰ () সন্ধিবিষ্ট কৰা হয় তানুসাৰে ১৯২০ চনৰ ১০ জানুৱাৰীত জাতিসংঘৰ স্থাপন কৰা হয়

জাতিসংঘত উপনিৱেশসমূহত বাস কৰা জনগণৰ কোনো প্ৰতিনিধিত্ব নাছিল আৰু আমেৰিকা যুক্তৰাষ্ট্ৰ, ছ'ভিয়েট সংঘ, জাপান, জাৰ্মানীৰ দৰে বৃহৎ শক্তিয়ে যোগদান কৰা নাছিল ১৯৩৭ চনৰ জাপানৰ চীন আক্ৰমণ, ১৯৩৫ চনৰ ইটালীৰ ইথিওপিয়া আক্ৰমণ আৰু হিটলাৰৰ দ্বিতীয় বিশ্বযুদ্ধৰ আৰম্ভণি ৰোধ কৰাত জাতিসংঘ ব্যৰ্থ হয়

দ্বিতীয় বিশ্বযুদ্ধত হিৰোছিমা আৰু নাগাছাকিত পৰমাণু বোমাৰ বিভীষিকাই সকলোকে সচকিত কৰে সেয়ে ১৯৪৫ চনত আন্তঃৰাষ্ট্ৰীয় শান্তি-সম্প্ৰীতি আৰু সামাজিক, অৰ্থনৈতিক, মানৱাধিকাৰ আদি সমস্যা সমাধানত সহযোগিতাৰ বাবে ৰাষ্ট্ৰসংঘৰ গঠন কৰা হয়

তথ্য সংগ্ৰহ

শ্ৰেণী:আন্তঃৰাষ্ট্ৰীয় সংস্থা
জাতীয় আইন বিশ্ববিদ্যালয় আৰু ন্যায়িক একাডেমী, অসম (     ,  ) অসমৰ গুৱাহাটীত অৱস্থিত এখন ভাৰতৰ স্বায়ত্বশাসিত আইন বিদ্যালয় এইখন ভাৰতৰ ১৭খন নামজ্বলা জাতীয় আইন বিদ্যালয়ৰ অন্যতম ২০০৯ চনৰ পঞ্চদশ অসম বিধেয়কৰ ফলশ্ৰুতিত ২০১০ চনত অসম চৰকাৰে আইন শিক্ষাৰ ক্ষেত্ৰৰ বাবে এই ৰাজহুৱা বিশ্ববিদ্যালয়খন স্থাপন কৰে অধ্যাপক ডঃ গুৰজীৎ সিং এই বিশ্ববিদ্যালয়ৰ প্ৰথম উপাচাৰ্য আছিল বিশ্ববিদ্যালয়খনৰ বৰ্তমান  উপাচাৰ্য অধ্যাপক ডঃ বিজেন্দৰ কুমাৰ

শ্ৰেণী:অসমৰ শৈক্ষিক প্ৰতিষ্ঠান
জাতীয়তাবাদ হৈছে একপ্ৰকাৰ ৰাজনৈতিক চিন্তাধাৰা ই জাতি বুলি চিহ্নিত কৰা কোনো প্ৰতীক বা ধাৰণাৰ লগত কোনো ব্যক্তি বা সমূহৰ গভীৰ সম্পৰ্ক সূচিত কৰে জাতিৰ 'আধুনিকতাবাদী' ধাৰণা অনুসৰি জাতীয়তাবাদে এক জাতীয় অস্তিত্বৰ সৃষ্টি কৰে জাতিৰ বিভিন্ন সংজ্ঞা অনুসৰি জাতিয়তাবাদৰো ভিন ভিন ৰূপ নিৰ্ণীত হয় জাতিৰ কোনো সংজ্ঞামতে ৰাষ্ট্ৰৰ নাগৰিকত্ব কেৱল এক নিৰ্দিষ্ট গোষ্ঠীগত, ভাষাভিত্তিক বা কোনো বিশেষ পৰিচয়তে সীমাবদ্ধ থকা উচিত অন্যহাতে কোনো ক্ষেত্ৰত এখন ৰাষ্ট্ৰৰ ভিতৰতে বিভিন্ন জাতিৰ মানুহৰ জাতিগত স্বকীয়তা বজাই ৰাখি সকলোৱে এক ৰাষ্ট্ৰীয় পৰিচয় বহন কৰিব পাৰে 

ৰাষ্ট্ৰৰ প্ৰাধান্যতা বা অন্য ৰাষ্ট্ৰতকৈ উন্নত বুলি ভবা ধাৰণাও "জাতীয়তাবাদ" হ'ব পাৰে    ,   , " ,       ,           .", . 1,   , 2009,  978-0-8014-7500-9 কোনো গোষ্ঠীয়ে নিজৰ 'গৃহভূমি' (সাধাৰণতে কোনো স্বায়ত্ত্ব শাসিত স্থান)-ৰ স্থাপনা বা প্ৰতিৰক্ষাৰ কাৰণে চলোৱা সংগ্ৰামকো 'জাতীয়তাবাদ' বুলিব পাৰি কেতিয়াবা কোনো জাতিৰ নিজস্ব জাতীয় সত্তাৰ গৌৰৱৰ লগতে অন্য জাতি বা সংস্কৃতিৰ প্ৰতি থকা নীচাত্মক দৃষ্টিভংগীও সন্নিহিত হৈ পৰে    ,      :   ?      ,   , . 24, . 2, (2003)

জাতীয়তাবাদ কোনো কাল্পনিক সত্তা (:: )-ৰ লগত সংলগ্ন এক সামূহিক পৰিচয়ৰ ধাৰণাও হ'ব পাৰে এনে সত্তা সাধাৰণভাবে ভাষা, জাতি বা ধৰ্মকেন্দ্ৰিক নহৈ সংশ্লিষ্ট জাতিটোৰ সদস্যসকলৰ দ্বাৰা সামাজিকভাৱে প্ৰৱৰ্তিতও হ'ব পাৰে . জাতিৰ এনে ধৰণৰ পৰিচায়ক বোৰ সাধাৰণতে স্বাভাৱিক তথা দীৰ্ঘস্থায়ী হয় বুৰঞ্জীবিদ ই. জে. হব্চবান-এ ইয়াক সংকলিত ঐতিহ্য (:: ) আখ্যা দিছে কোনো ক্ষেত্ৰত জাতীয়তাবাদ প্ৰতিক্ৰিয়াশীল হয় এনে জাতীয়তাবাদে পুৰণি জাতীয় গৌৰবৰ পুনৰুদ্ধাৰ, কেতিয়াবা কোনো অবাঞ্ছিত জাতিৰ বিতাড়ন, আদি কৰিবলৈ আহ্বান জনায় বৈপ্লৱিক জাতীয়তাবাদে কোনো উপেক্ষিত জনগোষ্ঠীৰ নিজস্ব স্বাধীন ৰাষ্ট্ৰ প্ৰতিষ্ঠা কৰিবলৈ উদগণি দিয়ে 

জাতীয়তাবাদে এক সামূহিক পৰিচয় সূচায় - একীভূত আৰু একে জাতীয় সংস্কৃতিৰে পৰিচিত এক স্বতন্ত্ৰ 'জনতা' সংযুক্ট জাতীয়তাবাদত জাতীক সামাজিক গঠন, বিভিন্ন সামাজিক গোটৰ পৰস্পৰ সহযোগিতা আৰু উমৈহতীয়া ৰাজনৈতীক উদ্দেশ্যৰে সৈতে এক অংগৰ দৰে ভবা হয় অন্যহাতে মুক্ত জাতীয়তাবাদ মতে ব্যক্তি স্বতন্ত্ৰতাকো জাতীয় পৰিচয়ৰ এক গুৰুত্ত্বপূৰ্ণ অংগ বুলি ধৰা হয় . , , . 17-20, , 2002,  978-0-7456-2659-8.

জাতিসত্তাৰ লগত জড়িত জাতীয় পতাকা, জাতীয় সংগীত আদি বিভিন্ন প্ৰতীকক ৰাজনৈতীক চিহ্নতকৈ ধাৰ্মিক প্ৰতীকৰ দৰে পৱিত্ৰ বুলি গণ্য কৰা হয় এইবোৰৰ লগত গভীৰ আৱেগ জড়িত হৈ থাকে

 তথ্যসূত্ৰ 

 অধিক পঢ়ক 
  
 , . 1983.  :        .  : .
 , . 1994.    . 2 . :   .  0-226-07414-5 .
 , . 1996.  :         .   .  0-521-57224- .
 , . 1992. :     :   .  0-674-60319-2
 ,  . 1992.     1780: , , . 2 .   .  0-521-43961-2 .
 , . 2001.   .   .
 ,  2006.   :    .  : ,  1-4039-8786-6.
 ,  2010.   :   .  : .
 ,  . 2010.       - :          -   -   ,   ,  5, 2010,    
    , 2010. "  ."  1522-1113

   
 
 
 
 
 

 বহিঃ সংযোগ 

 ,    
   
    :  
    : 
   :    
       

শ্ৰেণী:ৰাজনৈতিক মতাদৰ্শ
জাতীয়তাবাদী কংগ্ৰেছ পাৰ্টি ()
চমুকৈ , ভাৰতৰ অন্যতম জাতীয় দল এই দলটোৱে সাধাৰণতে ভাৰতীয় জাতীয়তাবাদ আৰু গান্ধী ধৰ্মনিৰপেক্ষতাক সমৰ্থন কৰে ই মহাৰাষ্ট্ৰৰ সৰ্ববৃহৎ বিৰোধী দল আৰু নাগালেণ্ডৰ তৃতীয় বৃহত্তম দল আন ৰাজ্যতো ই এক উল্লেখযোগ্য দল 

নীতি-আদৰ্শ
এনচিপিৰ মুম্বাইৰ সভাপতি নবাব মলিকৰ মতে দলটোৱে ভাৰতৰ একত্ৰীকৰণৰ পোষকতা কৰে, লগতে ভাৰত, পাকিস্তান আৰু বাংলাদেশ পুনৰ এক দেশ হোৱাৰ প্ৰস্তাৱ আগবঢ়াইছে মালিকে ইয়াক জাৰ্মানীৰ পুনৰ একত্ৰীকৰণৰ সৈতে তুলনা কৰিছিল আৰু কৈছিল "যদি বাৰ্লিনৰ দেৱাল ভাঙিব পৰা যায়, তেন্তে ভাৰত, পাকিস্তান আৰু বাংলাদেশ কিয় একত্ৰিত নহয়?"

তথ্য সংগ্ৰহ
জাদুগৰ () হৈছে সমীৰ চাক্সেনাৰ দ্বাৰা পৰিচালিত, ২০২২ চনত মুক্তিপ্ৰাপ্ত ভাৰতীয় হিন্দী ভাষাৰ এখন চলচ্চিত্ৰ ছবিখন বিশ্বপতি চৰকাৰৰ দ্বাৰা ৰচিত আৰু নৱ প্ৰতিষ্ঠিত প্ৰযোজনা সংস্থা পোষম পা পিকচাৰ্ছৰ বেনাৰৰ অধীনত নিৰ্মিত চলচ্চিত্ৰখনত জাভেদ জাফৰী, জীতেন্দ্ৰ কুমাৰ আৰু আৰুষী শৰ্মাই মুখ্য চৰিত্ৰত অভিনয় কৰিছে 

 অভিনয়ত 
 ক্ৰমিক অভিনয়ত চৰিত্ৰ ১  জীতেন্দ্ৰ কুমাৰ  যাদুকৰ মীনু ২  আৰুষী শৰ্মা   ৩  জাভেদ জাফৰী  ফুটবল প্ৰশিক্ষক

পটভূমি
মধ্য প্ৰদেশৰ এখন সৰু ফুটবল প্ৰেমী চহৰত, এজন সৰু যাদুকৰ, মেজিক মীনু যাৰ কোনো এথলেটিক দক্ষতা নাই তেওঁ নিজৰ প্ৰেমৰ আগ্ৰহক বিয়া কৰাবলৈ ফুটবল ট্ৰফী জিকিব লাগিব কিন্তু সমস্যাটো তেতিয়া উদ্ভৱ হয় যেতিয়া তেওঁ গম পায় যে তেওঁৰ দলটোৱে কেইবছৰমানৰ ভিতৰত এখন খেল জিকিব পৰা নাই

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰ
শ্ৰেণী:ভাৰতৰ চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
জান বেনডৰ (জন্ম ১৯৪৬)() আমেৰিকাৰ মিচিগানৰ এন আৰ্বাৰ অঞ্চলত বাস কৰা এগৰাকী মহিলা অধিকাৰ কৰ্মী "মিচিগানৰ ধৰ্ষণ সংকট কেন্দ্ৰ আন্দোলনৰ প্ৰতিষ্ঠাপক মাতৃ" হিচাপে পৰিচিত বেনডৰক ১৯৯১ চনত মিচিগান মহিলাৰ 'হল অৱ ফেম'ত অন্তৰ্ভুক্ত কৰা হয়

প্ৰাৰম্ভিক জীৱন
১৯৪৬ চনত জন্মগ্ৰহণ কৰা বেনডৰে মিচিগান বিশ্ববিদ্যালয়ৰ পৰা সামাজিক কামত স্নাতকোত্তৰ ডিগ্ৰী লাভ কৰে৷ তেওঁ বৰ্তমান মিচিগান বিশ্ববিদ্যালয়ৰ মনোবিজ্ঞানৰ ডক্টৰেট ডিগ্ৰী প্ৰগ্ৰেমত এবিডি

 মহিলা সংকট কেন্দ্ৰ 
বেনডৰ এন আৰ্বাৰৰ মহিলা সংকট কেন্দ্ৰত সক্ৰিয় আছিল এই কেন্দ্ৰটো আছিল সমাজৰ মহিলাসকলৰ বাবে আৰু তেওঁলোকৰ দ্বাৰা পৰিচালিত এক অলাভজনক ফোন কাউন্সেলিং সেৱা মহিলাসকলৰ যিকোনো সমস্যাৰ বাবে টেলিফোন সহায়ৰ উপৰিও, কেন্দ্ৰটোত সম্প্ৰদায়ৰ সম্পদ, অনুষ্ঠান, আৰু সহায়ক গোটৰ বিষয়ে তথ্য আছিল বেনডৰে সংকট কেন্দ্ৰৰ সৈতে জড়িত দুটা পৰিচিত প্ৰকাশনত অৰিহণা যোগাইছিল ফ্ৰিডম ফ্ৰম ৰেপ হৈছে এলেকাৰ ধৰ্ষণৰ পৰিসংখ্যা, ধৰ্ষণজনিত মিথ্যা, সম্প্ৰদায় আৰু আইন প্ৰয়োগকাৰীয়ে ধৰ্ষণৰ সংস্কৃতিক কেনেদৰে প্ৰভাৱিত কৰে সেই বিষয়ে তথ্য থকা এখন 'আণ্ডাৰগ্ৰাউণ্ড' কাকত মহিলা সংকট-সেৱা কেন্দ্ৰ কেনেকৈ সংগঠিত কৰিব পাৰি (    ' - ) হৈছে এন আৰ্বাৰৰ মহিলা সংকট কেন্দ্ৰৰ বৰ্ণনা আৰু কেন্দ্ৰ গঢ়ি তোলাৰ ধাৰণা সম্পৰ্কে শিকোৱা এখন গাইড

 মিছিগান ধৰ্ষণ-বিৰোধী নাৰী কৰ্ম বাহিনী
১৯৭০ চনৰ আৰম্ভণিতে বেনডৰে যৌন নিৰ্যাতনৰ সৈতে জড়িত মিচিগান ৰাজ্যৰ আইন সলনি কৰাৰ বাবে ধৰ্ষণ বিৰোধী আন্দোলনৰ অংশ হিচাপে কাম কৰিছিল ১৯৭৩ চনত স্থাপিত মিচিগান উইমেনছ টাস্ক ফ'ৰ্চ অন ৰেপৰ মূল লক্ষ্য আছিল ধৰ্ষণৰ অপৰাধক "ডি-চেক্সুৱেলাইজ" কৰা আৰু প্ৰমাণৰ বোজা ভুক্তভোগীৰ পৰা অভিযুক্তলৈ লৈ যোৱা মিচিগানৰ অপৰাধমূলক যৌন আচৰণ বিধি (ৰাজহুৱা আইন নং ২৬৬) ১৯৭৪ চনৰ ১২ আগষ্টত অনুমোদিত হয় আৰু ১৯৭৫ চনৰ ১ এপ্ৰিলৰ পৰা কাৰ্যকৰী হয়

 তথ্যসূত্ৰ 

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
জানকী অম্মল (৪ নৱেম্বৰ ১৯৮৭- ৭ ফেব্ৰুৱাৰী ১৯৮৪) এগৰাকী ভাৰতীয় উদ্ভিদবিজ্ঞানী আছিল

 প্ৰাৰম্ভিক জীৱন 
ই কে জনাকী আম্মালৰ মূৰ্তি, বিৰলা ঔদ্যোগিক আৰু প্ৰযুক্তি সংগ্ৰহালয়, কলকাতা, পশ্চিম বংগ, ভাৰত
জানকী অম্মলে ১৮৯৭ চনৰ, ৪ নৱেম্বৰত কেৰালাৰ থলসেৰিত জন্মগ্ৰহন কৰে তেওঁৰ দেউতাক দেওৱান বাহাদুৰ এডভালথ কাক্কট কৃষ্ণন, মাদ্ৰাজ প্ৰেসিডেন্সিৰ উপ-বিচাৰক আছিল তেখেতৰ মাতৃ, দেবী (১৮৬৪-১৯৪১) আছিল জন চাইল্ড হ্যানিংটন আৰু কুঞ্চি কুড়ুম্বিৰ অবৈধ কন্যাতেওঁৰ ছয়জন ভাই-ককাই আৰু পাঁচ গৰাকী বাই-ভনী আছিল তেওঁলোকৰ পৰিয়ালত পৰিয়ালৰ কন্যা সকলক বৌদ্ধিক চৰ্চা, বিশেষকৈ ললিতকলা চৰ্চাত উৎসাহ দিয়া হৈছিল কিন্তু অম্মলে বিষয় হিচাপে উদ্ভিদবিজ্ঞানহে বাছি লয় তেল্লিচেৰীৰ স্কুলত পঢ়া-শুনা সাং কৰি জানকী মাদ্ৰাজলৈ গুচি গৈছিল তাতেই কুইন মেৰি কলেজৰ পৰা স্নাতক ডিগ্ৰি অৰ্জন কৰে আৰু ১৯২১ চনত প্ৰেসিডেন্সি কলেজৰ পৰা উদ্ভিদবিজ্ঞানত সাম্মানিয় স্নাতক ডিগ্ৰি লাভ কৰে প্ৰেসিডেন্সি কলেজৰ শিক্ষকসকলৰ অনুপ্ৰেৰণাত, জীবকোষ-সুপ্ৰজননবিদ্যাৰ প্ৰতি  তেওঁৰ অপাৰ কৌতূহল সৃষ্টি হৈছিল

 পেচা 
জানকী অম্মল চেন্নাইৰ মহিলাৰ ক্ৰিশ্চান কলেজত শিক্ষকতা আৰম্ভ কৰিছিল সেইসময়ত তেওঁ বাৰ বাৰকৈ ছাত্ৰীবৃত্তি পায় মাৰ্কিন যুক্তৰাষ্ট্ৰৰ মিশিগান বিশ্ববিদ্যালয়ৰ অচিৰ প্ৰবাসত আছিল তাত তেওঁ ১৯২৫ চনত  তেওঁৰ স্নাতকোত্তৰ ডিগ্ৰী লাভ কৰে ভাৰতলৈ ঘূৰি অহাৰ পিছত তেওঁ উইমেনস খ্ৰিস্টান কলেজেলৈ পঢ়ুৱাবলৈ যায় ১৯৩১ চনত তেওঁ পুনৰ মিশিগানলৈ যায় আৰু ডক্টৰ অফ সায়েন্স সম্পন্ন কৰে

 পুৰস্কাৰ আৰু সন্মান 
আম্মল ১৯৩৫ চনৰ ভাৰতীয় বিজ্ঞান একাডেমিৰ আৰু ১৯৫৭ চনত ইন্ডিয়ান ন্যাশনাল সায়েন্স একাডেমিৰ ফেলো নিৰ্বাচিত হয় ১৯৫৬ চনত বোটানি আৰু সাইটিজেনটিক্সৰ অবদানৰ স্বীকৃতিস্বৰূপে মিশিগান বিশ্ববিদ্যালয়ে তেওঁক সম্মানসূচক এল এল ডি প্ৰদান কৰি কয় যে: "শ্ৰমসাধ্য তথা নিৰ্ভুল পৰ্যবেক্ষণ কৰাৰ ক্ষমতাৰ দ্বাৰা ধন্য, তেওঁ তথা তেওঁৰ ধৈৰ্য,একনিষ্ঠতা আৰু নিবেদন বৈজ্ঞানিক কৰ্মীসকলৰ মাজত আদৰ্শ স্বৰূপ হৈ ৰ'ব" ১৯৭৭ চনত ভাৰত চৰকাৰে তেওঁ সন্মানীয় পদ্মশ্ৰী উপাধি প্ৰদান কৰে ২০০০ চনত ভাৰত চৰকাৰৰ পৰিবেশ তথা বন মন্ত্ৰণালয়ে তেওঁৰ নামত শ্ৰেণীবিন্যাস বিদ্যাৰ জাতীয় পুৰস্কাৰ আৰম্ভ কৰে

 জানকী অম্মল জাতীয় পুৰস্কাৰ 
শ্ৰেণীবিন্যাস বিদ্যাত বিশেষ পাৰদৰ্শিতা দেখুওৱা তথা এই ক্ষেত্ৰত নতুন ছাত্ৰ আৰু পণ্ডিতক এই ক্ষেত্ৰত কাম কৰিবৰ বাবে উৎসাহিত কৰিবৰ হেতু ভাৰত চৰকাৰে ১৯৯৯চনত জানকী অম্মল বঁটা ঘোষণা কৰে উদ্ভিদ বিজ্ঞান আৰু প্ৰাণীবিজ্ঞানৰ শ্ৰেণীবিন্যাসত অসমান্য অৱদানৰ বাবে দুটি জাতীয় পুৰস্কাৰ ক্ৰমে 'উদ্ভিদ বিজ্ঞানৰ ই.কে জানকী অম্মল জাতীয় পুৰস্কাৰ' আৰু 'প্ৰাণীবিজ্ঞানৰ ই.কে জানকী অম্মল জাতীয় পুৰস্কাৰ' প্ৰদান কৰা হয়

 জানকী অম্মল বৃত্তি 
জন ইন্স চেণ্টাৰে জানকী অম্মলৰ নামত উন্নয়নশীল ৰাষ্ট্ৰ সমূহৰ ৰ ছাত্ৰ সকললৈ বৃত্তি প্ৰদান কৰে

তথ্য সূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় বিজ্ঞানী
শ্ৰেণী:পদ্মশ্ৰী বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ন্যায়াধীশ পি জনাকী আম্মা ((১৯২০২০০৫)), কেৰেলা উচ্চ ন্যায়ালয়ৰ প্ৰাক্তন ন্যায়াধীশ আছিল উচ্চ ন্যায়ালয়ৰ ন্যায়াধীশৰ পদত অধিষ্ঠিত হোৱা তেওঁ ভাৰতৰ দ্বিতীয়গৰাকী মহিলা ১৯৮২ চনৰ ২২ এপ্ৰিললৈকে ন্যায়াধীশ হিচাপে তেওঁ কাৰ্যনিৰ্বাহ কৰিছিল দীৰ্ঘদিনীয়া অসুস্থতাৰ পিছত ২০০৫ চনত তেওঁৰ মৃত্যু হয়:..--2008543
 প্ৰাৰম্ভিক জীৱন আৰু কৰ্মজীৱন 
কেৰালাৰ থ্ৰিছুৰ জিলাৰ এখন গাঁৱত জন্মগ্ৰহণ কৰা জনাকী আম্মাই জীৱনৰ বেছিভাগ সময় আৰ্নাকুলামত কটায় তেওঁ পঢ়া-শুনা সমাপ্ত কৰি কোচী প্ৰজা মণ্ডলমত যোগদান কৰে আৰু পিছলৈ ভাৰতীয় জাতীয় কংগ্ৰেছত যোগদান কৰে ১৯৪০ চনৰ পৰা ১৯৪৪ চনলৈ ভাৰতীয় স্বাধীনতা আন্দোলনত অংশগ্ৰহণ কৰিছিল ৷ ১৯৪৯ চনৰ পৰা ১৯৫৩ চনলৈকে তেওঁ আৰ্নালকুলাম পৌৰসভাৰ সদস্য আছিলতেওঁ ট্ৰেভাংকুৰ-কোচিনৰ প্ৰথমগৰাকী মহিলা পৌৰসভাৰ অধ্যক্ষও আছিল ন্যায়িক সেৱাত যোগদান কৰিবলৈ তেওঁ সক্ৰিয় ৰাজনীতি এৰি থৈ যায়
 ন্যায়াধীশ হিচাপে 
পানাম্পিলি গোবিন্দ মেননৰ কনিষ্ঠ অধিবক্তা হিচাপে তেওঁ আইনী কেৰিয়াৰ আৰম্ভ কৰিছিল আৰু পিছলৈ উচ্চ ন্যায়ালয়লৈ উন্নীত হোৱাৰ পূৰ্বে কোজিকোড়ে, টেলিচেৰী আৰু মাঞ্জেৰীৰ জিলা দণ্ডাধীশ, জিলা আৰু অধিবেশন ন্যায়াধীশ হিচাপে কাৰ্যনিৰ্বাহ কৰিছিল 
 
১৯৭৪ চনৰ ৩০ মেত কেৰালা উচ্চ ন্যায়ালয়ৰ ন্যায়াধীশ হিচাপে নিযুক্তি লাভ কৰি তেওঁ সেই আসন দখল কৰা দ্বিতীয়গৰাকী মহিলা ভাৰতীয় হিচাপে পৰিগণিত হয় ১৯৮২ চনৰ ২২ এপ্ৰিলত কেৰালা উচ্চ ন্যায়ালয়ৰ পৰা অৱসৰ গ্ৰহণ কৰে
 তদন্ত আৰু তদন্ত আয়োগ 

উচ্চ ন্যায়ালয়ৰ পৰা অৱসৰ লোৱাৰ পিছতো ন্যায়পালিকাৰ ক্ষেত্ৰখনত তেওঁ অতি সক্ৰিয় হৈ থাকিল ১৯৮৩ চনত কেইবাজনো লোকৰ মৃত্যু হোৱা ভাইপিন সুৰা ট্ৰেজেডীৰ তদন্তৰ বাবে ৰাজ্য চৰকাৰে তেওঁক নিযুক্তি দিয়ে তেওঁৰ পৰামৰ্শৰ ভিত্তিত চৰকাৰে আবকাৰী আইনৰ ৫৭(ক) ধাৰা সংশোধন কৰে এই শিতানত মানুহৰ জীৱন বিপন্ন কৰিব পৰা বা গুৰুতৰ আঘাতৰ সৃষ্টি কৰিব পৰা বিষাক্ত পদাৰ্থৰে সুৰাৰ মিশ্ৰণ প্ৰতিৰোধৰ বিষয়ে আলোচনা কৰা হৈছে এই ধাৰাত বলবৎকাৰী বিষয়াসকলে যদি সুৰাৰ লগত মাৰাত্মক পদাৰ্থৰ মিশ্ৰণ ৰোধৰ বাবে যুক্তিসংগত সাৱধানতা অৱলম্বন নকৰাৰ বাবে দোষী সাব্যস্ত হয় তেন্তে সৰ্বোচ্চ যাৱজ্জীৱন কাৰাদণ্ড আৰু ৫০০০০ টকা পৰ্যন্ত জৰিমনা ভৰিব পাৰে
 কোচীত সেউজকৰণ 
কোচিত সেউজকৰণৰ সৈতে জড়িত প্ৰচেষ্টাৰ বাবে তেওঁ জনপ্ৰিয়তা লাভ কৰিছিল
তথ্যসূত্ৰ

শ্ৰেণী:ভাৰতীয় নাৰী
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ন্যায়াধীশ
শ্ৰেণী:কেৰালাৰ ব্যক্তি
শ্ৰেণী:ভাৰতৰ মহিলা ন্যায়াধীশ
জানকী দেৱী বাজাজ (, ৭ জানুৱাৰী ১৮৯৩  ২১ মে' ১৯৭৯) এগৰাকী ভাৰতীয় স্বাধীনতা সংগ্ৰামী তথা জনহিতৈষী আছিল তেওঁ মহাত্মা গান্ধীয়ে নেতৃত্ব বহন কৰা আইন অমান্য আন্দোলনত অংশগ্ৰহণ কৰি ১৯৩২ চনত কাৰাবাস খাটিছিল তেওঁ প্ৰসিদ্ধ উদ্যোগপতি তথা বাজাজ গ্ৰুপৰ প্ৰতিষ্ঠাপক যমুনালাল বাজাজৰ পত্নী ১৯৫৬ চনত ভাৰত চৰকাৰে তেওঁক দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে

জীৱনী
১৮৯৩ চনৰ ৭ জানুৱাৰী তাৰিখে মধ্য প্ৰদেশৰ জৱৰাৰ এক বৈষ্ণৱ মাৰৱাৰী পৰিয়ালত জানকী দেৱীয়ে জন্ম গ্ৰহণ কৰিছিল আঠ বছৰ বয়সত তেওঁ সাধাৰণ ভাৰতীয় ধৰণে তেওঁলোকৰ পৰিয়ালৰ দ্বাৰা সজ্জিত খেলত তেওঁৰ নিজৰ সম্প্ৰদায় আৰু একে ধৰণৰ পৰিয়ালৰ বাৰ বছৰীয়া যমুনালাল বাজাজৰ সৈতে বিবাহ পাশত আবদ্ধ হৈছিল তেওঁলোকৰ বিবাহ সম্পূৰ্ণৰূপে সুসংগত আৰু পৰম্পৰাগত আছিল আৰু জানকী দেৱী এগৰাকী ভাল পত্নী আৰু মাতৃ আছিল তেওঁলোকৰ বিয়াৰ সময়ত বাজাজ পৰিয়াল সাধাৰণ মধ্যবিত্ত ব্যৱসায়ীসকলৰ ভিতৰত অন্যতম আছিল পিছলৈ যমুনালালে এক বৃহৎ ব্যৱসায়িক সাম্ৰাজ্য গঢ়ি তুলিলে আৰু ভাৰতৰ অন্যতম শীৰ্ষ উদ্যোগপতিত পৰিগণিত হ'ল উল্লেখযোগ্য যে সম্পদৰ আগমনৰ প্ৰতি যমুনালালৰ প্ৰতিক্ৰিয়া তেনেই সাধাৰণ আছিল তেওঁ অধিক মিতব্যয়ী হৈ পৰিছিল এই আত্ম-অস্বীকাৰ আৰু সৰলতাৰ ক্ষেত্ৰত তেওঁৰ পত্নী জানকী দেৱীৰ অৱদান অতুলনীয় তেওঁৰ স্বামীৰ প্ৰবৃত্তিৰে সৰলতাক গ্ৰহণ কৰিছিল যমুনালালৰ স্বভাৱৰ বাবে মহাত্মা গান্ধীয়ে তেওঁক বাৰে বাৰে ঘোষণা কৰিছিল যে "যমুনালাল মোৰ পঞ্চম সন্তান" যমুনালাল গান্ধীৰ দ্বাৰা প্ৰদৰ্শিত ন্যাসৰক্ষিতা ধাৰণাৰ অসামান্য দৃষ্টান্তমূলক উদাহৰণ আছিল

যমুনালালে পত্নীৰ সৈতে স্বাধীনতা সংগ্ৰাম আন্দোলনত অংশগ্ৰহণ কৰিছিল জানকী দেৱীয়ে নিজে যঁতৰ ঘূৰাই খাদী প্ৰস্তুত কৰিছিল ইয়াৰ লগতে তেওঁ গোসেৱাৰ বাবে কাম কৰিছিল আৰু হৰিজন সকলৰ জীৱনৰ মানদণ্ড উন্নত কৰিবলৈ অহোপুৰুষাৰ্থ কৰিছিল ১৯২৮ চনত তেওঁলোকৰ প্ৰচেষ্টাত হৰিজন সকলে মন্দিৰপ্ৰৱেশ কৰিছিল স্বাধীনতাৰ পিছত তেওঁ ভূদান আন্দোলনত আচাৰ্য বিনোৱা ভাৱেৰ সৈতে কাম কৰিছিল তেওঁ ১৯৪২ চনৰ পৰা বহু বছৰ ধৰি অখিল ভাৰতীয় গোসেৱা সংঘৰ অধ্যক্ষ পদত অধিষ্ঠিত আছিল

১৯৫৬ চনত ভাৰত চৰকাৰে তেওঁক দেশৰ দ্বিতীয় সৰ্বোচ্চ অসামৰিক সন্মান পদ্মবিভূষণ প্ৰদান কৰে তেওঁ ১৯৬৫ চনত 'মেৰি জীৱন যাত্ৰা' শীৰ্ষক আত্মজীৱনী প্ৰকাশ কৰিছিল ১৯৭৯ চনৰ ২১ মে তাৰিখে তেওঁৰ মৃত্যু হয়

উত্তৰাধিকাৰ
তেওঁৰ স্মৃতিত বহুতো শিক্ষা প্ৰতিষ্ঠান আৰু পুৰস্কাৰ স্থাপন কৰা হৈছে তাৰে ভিতৰত উল্লেখযোগ্যসমূহ হ'ল: জানকী দেৱী বাজাজ ইনষ্টিটিউট অফ মেনেজমেণ্ট ষ্টাডিজ, জানকী দেৱী বাজাজ চৰকাৰী পিজি ছোৱালী মহাবিদ্যালয়, কোটা আৰু বাজাজ ইলেক্ট্ৰিকেলছৰ দ্বাৰা প্ৰতিষ্ঠিত 'জানকীদেৱী বাজাজ গ্ৰাম বিকাশ সংস্থা' ভাৰতীয় মাৰ্চেণ্ট চেম্বৰৰ লেডিজ উইংয়ে ১৯৯২-৯৩ চনৰ পৰা গ্ৰাম্য উদ্যোগীসকলৰ বাবে আইএমচি-লেডিজ উইং জানকী দেৱী বাজাজ পুৰস্কাৰ আৰম্ভ কৰিছিল

প্ৰকাশিত গ্ৰন্থ
 বাজাজ, জানকী দেৱী 'মেৰি জীৱন যাত্ৰা' (মোৰ জীৱন যাত্ৰা), নতুন দিল্লী: মাৰ্তণ্ড উপাধ্যায়, ১৯৬৫ (১৯৫৬)

তথ্য উৎস

বাহ্যিক সংযোগ
 যমুনালাল বাজাজ ফাউণ্ডেচনৰ ৱেবচাইট

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:পদ্মবিভূষণ বঁটা বিজয়ী